qundao/data-zh-poetry huggingface dataset:
出门·其二
作者：蒋士铨
朝代：清

老怀重骨肉，贫家轻别离。饥来携子出，低头拙言词。我肠转车轮，母泪落绠縻。牵衣不成语，但道勿我思。垂老别儿孙，感伤唯自知。我生无弟兄，亲戚况天涯。馨膳托家人，痛矣《南陔》诗。
出门·其五
作者：蒋士铨
朝代：清

病妇偃空床，行矣不能顾。岂无儿女情，门外多歧路。药烟启罗帏，复牵知廉衣。伤哉母子别，惨于夫妇离。两季学母泣，恋兄亦依依。送耶出门去，问耶何日归。
出门·其六
作者：蒋士铨
朝代：清

归期若许长，去路日已远。语妇惜忧劳，劝母加餐饭。风来画堂深，日下离亭晚。抑情只自伤，却顾敢频反。出郭愁思纷，登舟客心短。夕梦共儿还，孤篷雨声断。
出门·其四
作者：蒋士铨
朝代：清

昔别但思子，今别兼思孙。服我初服衣，旧泪连新痕。禄仕养且薄，家食宁足存。古人重恒产，至性皆可敦。俯仰有惭色，勋业谁能论。一身苦支离，难答君亲恩。
华胥引
作者：蒋士铨
朝代：清

万千愁绪，廿九年华，桃花命短。取印提戈，不及看貌睟盘暖。一缕药灶残烟，似个侬肠断。姊妹花繁，人闲天上相伴。玉匣无情。殉萧娘、但馀金碗。妆台尘渍，仙郎书记谁管。眼见碧落黄泉，返魂香散。泪落君前，一声凄绝河满。
双双燕
作者：蒋士铨
朝代：清

忽然萦绕，似飞絮沾泥，落花依草。凭肩握手，著处粉围香袅。又浴向清华沼，学睡醒宛央偎靠。恁般匿笑回身，背面教郎看饱。谁遣，离情相搅，要镜里藏春，雪中留爪。丹青现影，长贮春云容貌。十七年来何处，怕也似徐娘已老。赚将词客痴魂，展卷一齐销了。
史可法祠联
作者：蒋士铨
朝代：清
体裁：联

心痛鼎湖龙，一寸江山双血泪；魂归华表鹤，二分明月万梅花。
史可法祠联
作者：蒋士铨
朝代：清
体裁：联

读生前浩气之歌，废书而叹；结再世孤忠之局，过墓兴哀。
响鞋廊
作者：蒋士铨
朝代：清

不重雄封重艳情，遗踪犹自慕倾城。怜伊几两平生屐，踏碎山河是此声！
哭杨子载
作者：蒋士铨
朝代：清

与子三年别，归来哭寝门。遗孤不解痛，老母独招魂。压众才无敌，成仙位自尊。墓碑书选士，穷死亦君恩。九岁负才名，诗成牧伯惊。天教将门子，来作鲁诸生。我亦今词客，归栖古灌城。十年兄弟友，如此对铭旌。
哭杨子载·其一
作者：蒋士铨
朝代：清

与子三年别，归来哭寝门。遗孤不解痛，老母独招魂。压众才无敌，成仙位自尊。墓碑书选士，穷死亦君恩。
哭杨子载·其二
作者：蒋士铨
朝代：清

九岁负才名，诗成牧伯惊。天教将门子，来作鲁诸生。我亦今词客，归栖古灌城。十年兄弟友，如此对铭旌。
喜迁莺
作者：蒋士铨
朝代：清

听松餐菊。似瘦鹤秋山，绝无尘俗。鬓点吴霜，酒浇越剑，堆垛闲愁千斛。谁是狂夫牛，僧君或、先生马牧。绛蜡底，把行踪略语，牢骚如仆。横幅，写面貌，京兆眉奁，衣染春山绿。彤管亲摹，置伊丘壑，不画凌烟也足。何取弓刀褒，鄂较可丹青顾陆。传神手、剩卫夫人字，管夫人竹。
城头月三首
作者：蒋士铨
朝代：清

他乡见月能凄楚，天气偏如许。一院虫音，一声更鼓，一阵黄昏雨。孤灯照影无人语，默把中秋数。荏苒华年，更番离别，九载天涯度。清霄定置高堂酒，料得杯当手。弱妇扶持，雏孙宛转，怎及儿将母。遥怜扶杖依南斗，明岁儿归否。穷达难知，团栾最乐，悔煞长安走。去年拜月深闺里，忆我风檐底。一片清辉，三条画烛，远盼泥金喜。今年忆我愁千里，月上天如水。姑鬓成丝，儿肤胜雪，瘦影中间倚。
城头月三首·其一
作者：蒋士铨
朝代：清

他乡见月能凄楚，天气偏如许。一院虫音，一声更鼓，一阵黄昏雨。孤灯照影无人语，默把中秋数。荏苒华年，更番离别，九载天涯度。
城头月三首·其三
作者：蒋士铨
朝代：清

去年拜月深闺里，忆我风檐底。一片清辉，三条画烛，远盼泥金喜。今年忆我愁千里，月上天如水。姑鬓成丝，儿肤胜雪，瘦影中间倚。
城头月三首·其二
作者：蒋士铨
朝代：清

清霄定置高堂酒，料得杯当手。弱妇扶持，雏孙宛转，怎及儿将母。遥怜扶杖依南斗，明岁儿归否。穷达难知，团栾最乐，悔煞长安走。
多丽
作者：蒋士铨
朝代：清

傍湖山，小坐谁家闺秀。映罗衫芭蕉几叶，宛如春水新绉。似周昉图中仕女，当初花下相逅顾。盼娇儿，提戈取印阿，侯伶俐伴侬前后。举玉指，轻扶蝉鬓，生怕金钗溜。还恐是，传神织手，自家描旧。是剪出，春云态度，堆成裙带衫袖。费绿窗功夫几许，打稿评量肥与瘦。错彩盘金，雕文纂组，付他小婢街头售。也只似，才人卖赋，流落风尘走。伤心者，一分聪慧，一分僝僽。
大厅联
作者：蒋士铨
朝代：清
体裁：联

至乐莫过读书，至要莫如教子；寡智乃能习静，寡营乃可养生。
大酺
作者：蒋士铨
朝代：清
体裁：词

有田不归，如江水，东坡亦可怜者。村村啼布谷，正留犁风起，僧衣全画。雨片如烟，鞭声若鼓，浅瀫轻浮秧马。踏芳剩宛转，似丈人荷筱，樊迟学稼。把齐民要术，豳风杂咏，共老农话。秋成看䆉稏，脱青蓑，泥饮瓜棚下。更打叠、稚子侯门，山妻酿酒，骑牛小、结鸡豚社。约投闲他日，共筑个，溪南茅舍。将桑枳，从新写。归田录罢，颓然美睡帘罅，听他香稻轻打。
定风波二首
作者：蒋士铨
朝代：清

韩孟韶年可得如，朅来东野井边居。展放桐阴遮别馆，青满，仙郎开现雨芙蕖。冠玉姿容文字伴，嵇阮，清词丽句吐徐徐。鸾凤交鸣吹六琯，长短，双声摇曳响琼琚。双鸟奇文二鬼诗，吟来不称少年姿。争及风标两公子，如此，谢庄王彧比肩时。他日鬑鬑看不似，就里，者般情况好寻思。合璧连珠称二美，欢喜，杏花簪鬓莫教迟。
定风波二首·其一
作者：蒋士铨
朝代：清

韩孟韶年可得如，朅来东野井边居。展放桐阴遮别馆，青满，仙郎开现雨芙蕖。冠玉姿容文字伴，嵇阮，清词丽句吐徐徐。鸾凤交鸣吹六琯，长短，双声摇曳响琼琚。
定风波二首·其二
作者：蒋士铨
朝代：清

双鸟奇文二鬼诗，吟来不称少年姿。争及风标两公子，如此，谢庄王彧比肩时。他日鬑鬑看不似，就里，者般情况好寻思。合璧连珠称二美，欢喜，杏花簪鬓莫教迟。
岁暮到家
作者：蒋士铨
朝代：清

爱子心无尽，归家喜及辰。寒衣针线密，家信墨痕新。见面怜清瘦，呼儿问苦辛。低回愧人子，不敢叹风尘。
岁暮到家/岁末到家
作者：蒋士铨
朝代：清
体裁：诗

爱子心无尽，归家喜及辰。
寒衣针线密，家信墨痕新。
见面怜清瘦，呼儿问苦辛。
低徊愧人子，不敢叹风尘。
开先瀑布
作者：蒋士铨
朝代：清

瀑布之水源何来。
划然下裂长峰开.下士目骇自天落。
绝顶乃有千盘回。
青山断缺耸双剑，元气直泻岩头摧。
飞流已出不肯下，一线中折分潆洄。
隐现数折蓄精锐，失势一落如奔雷。
跳波乱击潭水立，怪物潜伏宁髻 。
音声顷刻逐千变，万马赴敌金鼙催。
天光半壁照空谷，此地万古无阴霾。
积雪挂千仞，山中猿鹤犹惊猜。
银花下散布水台，混沌凿破山根隈。
擘窠大字洗不尽，铁画满地镌青苔。
太白已往老坡死，我辈且乏徐凝才。
恶诗走笔不敢写，册亭煮汲烧松钗。
来朝竹杖青芒，凌风踏碎烟云堆。
飞泉三叠绝倚旁，坐观一洗尘氛怀。
开先瀑布
作者：蒋士铨
朝代：清

瀑布之水源何来。划然下裂长峰开。下士目骇自天落。绝顶乃有千盘回。青山断缺耸双剑，元气直泻岩头摧。飞流已出不肯下，一线中折分潆洄。隐现数折蓄精锐，失势一落如奔雷。跳波乱击潭水立，怪物潜伏宁髻。音声顷刻逐千变，万马赴敌金鼙催。天光半壁照空谷，此地万古无阴霾。积雪挂千仞，山中猿鹤犹惊猜。银花下散布水台，混沌凿破山根隈。擘窠大字洗不尽，铁画满地镌青苔。太白已往老坡死，我辈且乏徐凝才。恶诗走笔不敢写，册亭煮汲烧松钗。来朝竹杖青芒，凌风踏碎烟云堆。飞泉三叠绝倚旁，坐观一洗尘氛怀。
徵招
作者：蒋士铨
朝代：清

江山到处都如此，其间黯然惟别。秋柳正垂垂，刻意教人折。免华生又灭。禁几许，清歌呜咽。寒夜重来，旧游如梦，故应凄绝。恰忆。五年前，江南岸、酒醒归舟时节。一桁碧栏干，听笛声吹澈。年华流水阅，那不遣、鬓丝成雪。忍看君、一幅闲愁，苦觅恨人说。
探春慢
作者：蒋士铨
朝代：清

桐帽棕鞋，溪翁园叟，六枝灵寿藤稳。临水登山，寻花踏月，鹤鹿衔芝相引。共说升平事，同看遍、晚松朝槿。喜无杂姓幽栖，敢说一家肥遁。正德年间诸老，算比并前贤，后先招引。宗法家规，衣冠礼让，伯仲儿孙相准。耆旧黄山录，羡遗韵、风流未尽。入画须眉，尽人摹作真本。
摸鱼儿十五首·其一
作者：蒋士铨
朝代：清

洒秋风泪痕几许，酿成酸楚如此。哀猿啼到三声后，不管征人欲死。吾与尔，分万斛，闲愁歌泣将焉止。青春去矣，问何者销忧，只应无语，相对夕阳里。情一往，滟滟溶溶难比，恰似一江春水。无端风雨豪端出，哀怨声盈天地。知音几，个我辈，伤心不但钟情耳。呜呜谁倚，当付与双姑，玉箫相和，低唱过彭蠡。
晓过峡江县
作者：蒋士铨
朝代：清

湿翠四围滴，空明百转清。山悬江出峡，县仄岭穿城。晓色千家静，樵风一棹轻。高楼未能上，回首树烟平。
望湘人
作者：蒋士铨
朝代：清

怅年年逆旅，处处魂销，销来无可销处。风外移巢，灯前抱影。谁念飘零人苦。易得狂名，难求利市，怀哉吾土。况禁他、去燕来鸿，一递一声相诉。同看天涯明月。问几人寂寞，几人歌舞。纵唱澈旗亭，毕竟于卿何补。烂醉也，不借双鬟顾。不吊屯田荒墓。待摧君、置酒沙棠，随著大江东去。
氐州第一
作者：蒋士铨
朝代：清

清渭通淮，富春采石，无聊踪迹相似。曳玉腰金，赐绯衣锦，毕竟干卿甚事。戒衣花一，朵装点、渔郎风致。满袖丹砂，仙人狡狯，者般游戏。倒影绿波红欲坠。算落艳、浮英相饵。竿拂珊瑚，身骑赤鲤，镜展新荷芰。向莲舟、呼太乙，共点点、霜枫同醉。孤鹜惊飞，应错认、晚霞飘至。
水调歌头·偶为共命鸟
作者：蒋士铨
朝代：清

偶为共命鸟，都是可怜虫。
泪与秋河相似，点点注天东。
十载楼中新妇，九载天涯夫婿，
首已似飞蓬。
年光愁病里，心绪别离中。
咏春蚕，疑夏雁，泣秋蛩。
几见珠围翠绕，含笑坐东风。
闻道十分消瘦，为我两番磨折。
辛苦念梁鸿。
谁知千里度，各对一灯红。
水调歌头十二首
作者：蒋士铨
朝代：清

名宦几人了，挥手弄潺湲。百道跳珠喷雪，声在翠筠间。试问曳裾趋走，何似科头箕踞，落得半生闲。作达古来少，争笑老夫顽。官似梦，髯如戟，鬓先斑。不记吹台，梁苑屋后有青山。抛去朝衫手版，携取隐囊冰簟，常侍漐全删。古调勿复操，群响满前湾。对酒不能饮，看鬓欲成丝。眼中咄咄怪事，谁可合时宜。几许弓蛇薏苡，一片白衣苍狗，大概尽如斯。耳热勿击筑，劫急且围棋。牧猪奴，屠狗侩，贩缯儿。黥徒伎俩，止此恩怨乌嘻嘻。免狡竟遭人异，蚕巧那堪自缚，断送老头皮。奋袂为公舞，烂醉莫须辞。佳人难再得，逝者叹如斯。风外晓星明灭，愁绝在东时。落叶半窗如梦，绡帐一层如雾，只有断魂知。晓妆怜小女，学母画双眉。心中事，眼中泪，画中姿。哭煞梁鸿，夫妇白了鬓边丝。一样寒梅官阁，几队花钿蝉鬓，顿少一人随。雏凤不能语，索乳指灵帷。偶为共命鸟，都是可怜虫。泪与秋河相似，点点注天东。十载楼中新妇，九载天涯夫婿，首已似飞蓬。年光愁病里，心绪别离中。咏春蚕，疑夏雁，泣秋蛩。几见珠围翠绕，含笑坐东风。闻道十分消瘦，为我两番磨折，辛苦念梁鸿。谁知千里夜，各对一灯红。东海不复见，世德重清门。绝代流风馀韵，披拂见遗芬。乔木广留嘉荫，丛桂浓堆别业，秋色正平分。倚树读书者，金粟是夫君。淮海气，书画手，宰官身。合向木樨花畔，添写月中人。妾本芙蓉艳艳，郎似紫薇冉冉，黄色到眉痕。衣上暗香袭，底用换炉熏。一苇载翁去，岂有羡鱼情。为爱秣陵秋色，独泛大江横。不是磻溪隐士，不是富春男子，不乞鉴湖清。三朝瀛海客，八帙老先生。唤农父，引牛牧，召樵兄。醉向白苹洲畔，把酒问长庚。人颂起居八座，翁恋烟波万顷，笑与鹭鸥盟。何必赤松子，遁迹采黄精。一载住京国，户外满朱轮。就问朝廷掌故，声望鼎彝陈。六十年来三老，八千岁中乔木，翁是漆园椿。风流文字吟，矍铄谪仙人。买归棹，整鱼具，理丝缗。暂别兰陔馨膳，游泳率吾真。不列玉箫金管，只载法书名画，去结米家邻。来岁桂丛发，重到作嘉宾。梦醒箬篷底，一点一声秋。密密疏疏淅淅，听遍不胜愁。数朵湿山如黛，两岸芦花似雪，白了旅人头。谁识绣衣客，转忆绿苹州。是僧楼，是罗帐，是扁舟。触惹平生心事，仕宦苦沈浮。忽见鱼生床下，又听蛙鸣灶底，难得唤晴鸠。檐溜洒空下，多半作浮沤。何处乞鱼艇，应怪雁声迟。多少青山红树，谁唱去来词。想到平冈古木，梦落横塘小岸，各自有相思。莫笑伯时懒，公尚在京师。水粼粼，石齿齿，草离离。人生转境堪念，怅惘概如斯。只好卧游薮泽，便是燕居清旷，真个欲何之。烟水接天阔，让与白鸥嘻。蚤作文中子，晚号石徂徕。闲数江东名士，弟子尽邹枚。堂上六经诸子，杖底千严万壑，窗对淀湖开。梁孟笑偕老，两拜告身来。探龙湫，观禹穴，问天台。更看广陵潮势，八月走奔雷。传说种花仙吏，仍是皱庭学士，九载舞衣陪。宦成奉亲去，双举介眉杯。缓缓弄春水，未是急流中。舟比退飞六鹢，那要满帆风。画里溪山不改，镜里须眉可笑，骨相老诗翁。潇洒一官足，磊落半生穷。母康宁，妻婉婉，子童蒙。去拣江山佳处，小筑百花业。醒则奉觞上寿，醉则关门熟睡，旧事海天空。勿以悠悠说，乱我读书胸。万缕乱愁绪，一块大疑团。任尔风轮旋转，难破此重关。贤圣几多苦趣，仙佛几多恶劫，旧案怕寻看。细想不能语，老泪湿栏干。收白眼，持翠管，写乌栏。偶谱断肠情事，举一例千端。不管周郎顾曲，谁道醉翁嗜酒，作者意漫漫。一切有情物，如是可参观。
水调歌头十二首·其一
作者：蒋士铨
朝代：清

名宦几人了，挥手弄潺湲。百道跳珠喷雪，声在翠筠间。试问曳裾趋走，何似科头箕踞，落得半生闲。作达古来少，争笑老夫顽。官似梦，髯如戟，鬓先斑。不记吹台，梁苑屋后有青山。抛去朝衫手版，携取隐囊冰簟，常侍漐全删。古调勿复操，群响满前湾。
水调歌头十二首·其七
作者：蒋士铨
朝代：清

一载住京国，户外满朱轮。就问朝廷掌故，声望鼎彝陈。六十年来三老，八千岁中乔木，翁是漆园椿。风流文字吟，矍铄谪仙人。买归棹，整鱼具，理丝缗。暂别兰陔馨膳，游泳率吾真。不列玉箫金管，只载法书名画，去结米家邻。来岁桂丛发，重到作嘉宾。
水调歌头十二首·其三
作者：蒋士铨
朝代：清

佳人难再得，逝者叹如斯。风外晓星明灭，愁绝在东时。落叶半窗如梦，绡帐一层如雾，只有断魂知。晓妆怜小女，学母画双眉。心中事，眼中泪，画中姿。哭煞梁鸿，夫妇白了鬓边丝。一样寒梅官阁，几队花钿蝉鬓，顿少一人随。雏凤不能语，索乳指灵帷。
水调歌头十二首·其九
作者：蒋士铨
朝代：清

何处乞鱼艇，应怪雁声迟。多少青山红树，谁唱去来词。想到平冈古木，梦落横塘小岸，各自有相思。莫笑伯时懒，公尚在京师。水粼粼，石齿齿，草离离。人生转境堪念，怅惘概如斯。只好卧游薮泽，便是燕居清旷，真个欲何之。烟水接天阔，让与白鸥嘻。
水调歌头十二首·其二
作者：蒋士铨
朝代：清

对酒不能饮，看鬓欲成丝。眼中咄咄怪事，谁可合时宜。几许弓蛇薏苡，一片白衣苍狗，大概尽如斯。耳热勿击筑，劫急且围棋。牧猪奴，屠狗侩，贩缯儿。黥徒伎俩，止此恩怨乌嘻嘻。免狡竟遭人异，蚕巧那堪自缚，断送老头皮。奋袂为公舞，烂醉莫须辞。
水调歌头十二首·其五
作者：蒋士铨
朝代：清

东海不复见，世德重清门。绝代流风馀韵，披拂见遗芬。乔木广留嘉荫，丛桂浓堆别业，秋色正平分。倚树读书者，金粟是夫君。淮海气，书画手，宰官身。合向木樨花畔，添写月中人。妾本芙蓉艳艳，郎似紫薇冉冉，黄色到眉痕。衣上暗香袭，底用换炉熏。
水调歌头十二首·其八
作者：蒋士铨
朝代：清

梦醒箬篷底，一点一声秋。密密疏疏淅淅，听遍不胜愁。数朵湿山如黛，两岸芦花似雪，白了旅人头。谁识绣衣客，转忆绿苹州。是僧楼，是罗帐，是扁舟。触惹平生心事，仕宦苦沈浮。忽见鱼生床下，又听蛙鸣灶底，难得唤晴鸠。檐溜洒空下，多半作浮沤。
水调歌头十二首·其六
作者：蒋士铨
朝代：清

一苇载翁去，岂有羡鱼情。为爱秣陵秋色，独泛大江横。不是磻溪隐士，不是富春男子，不乞鉴湖清。三朝瀛海客，八帙老先生。唤农父，引牛牧，召樵兄。醉向白苹洲畔，把酒问长庚。人颂起居八座，翁恋烟波万顷，笑与鹭鸥盟。何必赤松子，遁迹采黄精。
水调歌头十二首·其十
作者：蒋士铨
朝代：清

蚤作文中子，晚号石徂徕。闲数江东名士，弟子尽邹枚。堂上六经诸子，杖底千严万壑，窗对淀湖开。梁孟笑偕老，两拜告身来。探龙湫，观禹穴，问天台。更看广陵潮势，八月走奔雷。传说种花仙吏，仍是皱庭学士，九载舞衣陪。宦成奉亲去，双举介眉杯。
水调歌头十二首·其十一
作者：蒋士铨
朝代：清

缓缓弄春水，未是急流中。舟比退飞六鹢，那要满帆风。画里溪山不改，镜里须眉可笑，骨相老诗翁。潇洒一官足，磊落半生穷。母康宁，妻婉婉，子童蒙。去拣江山佳处，小筑百花业。醒则奉觞上寿，醉则关门熟睡，旧事海天空。勿以悠悠说，乱我读书胸。
水调歌头十二首·其十二
作者：蒋士铨
朝代：清

万缕乱愁绪，一块大疑团。任尔风轮旋转，难破此重关。贤圣几多苦趣，仙佛几多恶劫，旧案怕寻看。细想不能语，老泪湿栏干。收白眼，持翠管，写乌栏。偶谱断肠情事，举一例千端。不管周郎顾曲，谁道醉翁嗜酒，作者意漫漫。一切有情物，如是可参观。
水调歌头十二首·其四
作者：蒋士铨
朝代：清

偶为共命鸟，都是可怜虫。泪与秋河相似，点点注天东。十载楼中新妇，九载天涯夫婿，首已似飞蓬。年光愁病里，心绪别离中。咏春蚕，疑夏雁，泣秋蛩。几见珠围翠绕，含笑坐东风。闻道十分消瘦，为我两番磨折，辛苦念梁鸿。谁知千里夜，各对一灯红。
水龙吟二首
作者：蒋士铨
朝代：清

相逢同饮亡何，酒酣清泪飘如霰。茂陵词客，秦川公子，惟君其彦。台上呼鹰，河东饮马，陇头磨剑。数年少豪游，唯吾与汝。记得潼关四扇。旧恨新愁难遣。误才人，乌阑黄绢。一寒至此，妇人醇酒，斯言诚善。仆本恨人，君真佳士，奈何贫贱。莫辞痛饮，人心不似，大都如面。何人剪取吴淞，拖蓝脱写春江本。山眉翠展，浆牙花绉，木兰安稳。风响菰蒲，波鸣？盎，远天无尽。念少年游泳，钓床渔具。触惹处便难忍。回首故园樱笋。被东风、水乡牵引。绿杨堤外，饧箫粥鼓，清明天近。碧涧香芹，银刀鲜鲫，梦归无准。问当时、渔弟樵兄，且未许先生隐。
水龙吟二首·其一
作者：蒋士铨
朝代：清

相逢同饮亡何，酒酣清泪飘如霰。茂陵词客，秦川公子，惟君其彦。台上呼鹰，河东饮马，陇头磨剑。数年少豪游，唯吾与汝。记得潼关四扇。旧恨新愁难遣。误才人，乌阑黄绢。一寒至此，妇人醇酒，斯言诚善。仆本恨人，君真佳士，奈何贫贱。莫辞痛饮，人心不似，大都如面。
水龙吟二首·其二
作者：蒋士铨
朝代：清

何人剪取吴淞，拖蓝脱写春江本。山眉翠展，浆牙花绉，木兰安稳。风响菰蒲，波鸣？盎，远天无尽。念少年游泳，钓床渔具。触惹处便难忍。回首故园樱笋。被东风、水乡牵引。绿杨堤外，饧箫粥鼓，清明天近。碧涧香芹，银刀鲜鲫，梦归无准。问当时、渔弟樵兄，且未许先生隐。
水龙吟二首·其二
作者：蒋士铨
朝代：清
体裁：词

何人剪取吴淞，拖蓝脱写春江本。山眉翠展，浆牙花绉，木兰安稳。风响菰蒲，波鸣𦉥盎，远天无尽。念少年游泳，钓床渔具。触惹处便难忍。回首故园樱笋。被东风、水乡牵引。绿杨堤外，饧箫粥鼓，清明天近。碧涧香芹，银刀鲜鲫，梦归无准。问当时、渔弟樵兄，且未许先生隐。
江儿水
作者：蒋士铨
朝代：清

金井梧桐老。银床络纬么，秋声才向窗西吊。砧声又自闺中捣。琴声漫对墙东操，自按歌头水调。法曲凄凉，唱彻霜天角晓。
江泛
作者：蒋士铨
朝代：清

二百里江光，群山绕建康。滔滔随眼白，荡荡接天黄。战骨多沉海，芦花又戴霜。六朝先后灭，何处说兴亡！
江泛
作者：蒋士铨
朝代：清

二百里江光，群山绕建康。
滔滔随眼白，荡荡接天黄。
战骨多沉海，芦花又戴霜，
六朝先后灭，何处说兴亡！
洞仙歌
作者：蒋士铨
朝代：清

春衣初试，映湖光脉脉。记得罗衫一痕碧。正鱼龙，曼衍莺燕纷纭，原不合，悄向众中怜惜。已令君识面，又不关情，此境迷离信难觅。谁遣杏花媒，噈使游蜂，句引去，寻春油壁。不埋怨湖山惹相思，反画出、湖山教人思忆。
浮洲寺
作者：蒋士铨
朝代：清

倒景开平湖，浅涨落沙步。一径入空翠，乱石出新路。深林蓄微凉，修竹莽回互。虚亭上暝色，波光动秋树。云气苍茫生，渔艇晚烟赴。不见伴鸥人，轻舟自来去。
添字渔家傲二首
作者：蒋士铨
朝代：清

门前百顷鱼虾国。老屋三间，收取风潭色。小作栖迟非隐客。谁抛得，五湖一片扬州白。笑听渔歌纱帽侧。雨笠烟蓑，不是闲标格。赤壁襟怀风月笛。劳筋息，傍人漫认天随宅。画船萧鼓江南路。冉冉凉烟，恰引乘鸾雾。璧月琼枝聊玉树。归来去，宛央一对随鸥鹭。桑柘阴阴帘影护。画里人家，可便完婚娶。写向轻绡题好句。云水暮，花源那许渔郎误。
添字渔家傲二首·其一
作者：蒋士铨
朝代：清

门前百顷鱼虾国。老屋三间，收取风潭色。小作栖迟非隐客。谁抛得，五湖一片扬州白。笑听渔歌纱帽侧。雨笠烟蓑，不是闲标格。赤壁襟怀风月笛。劳筋息，傍人漫认天随宅。
添字渔家傲二首·其二
作者：蒋士铨
朝代：清

画船萧鼓江南路。冉冉凉烟，恰引乘鸾雾。璧月琼枝聊玉树。归来去，宛央一对随鸥鹭。桑柘阴阴帘影护。画里人家，可便完婚娶。写向轻绡题好句。云水暮，花源那许渔郎误。
清平乐二首
作者：蒋士铨
朝代：清

子虚乌有，真个消魂否。擪笛弹筝交玉手，唱出晓风杨柳。书生未耐寒酸，寄想惊鸿舞鸾。何日珠圆翠绕，画中且自寻看。寻芳载酒，词客年年有。一片江城归画手，认取连蹊花柳。去年桃叶桃根，草绿裙腰几痕。遥指第三村子，者番真个消魂。
清平乐二首·其一
作者：蒋士铨
朝代：清

子虚乌有，真个消魂否。擪笛弹筝交玉手，唱出晓风杨柳。书生未耐寒酸，寄想惊鸿舞鸾。何日珠圆翠绕，画中且自寻看。
清平乐二首·其二
作者：蒋士铨
朝代：清

寻芳载酒，词客年年有。一片江城归画手，认取连蹊花柳。去年桃叶桃根，草绿裙腰几痕。遥指第三村子，者番真个消魂。
湖上晚归
作者：蒋士铨
朝代：清

湿云鸦背重，野寺出新晴。
败叶存秋气，寒钟过雨声。
半檐群鸟入，深树一灯明。
猎猎西风劲，湖心月乍生。
湖上晚归
作者：蒋士铨
朝代：清

湿云鸦背重，野寺出新晴。败叶存秋气，寒钟过雨声。半檐群鸟入，深树一镫明。猎猎西风劲，湖心月乍生。
湘江静
作者：蒋士铨
朝代：清

是人是竹亭亭影。看一样、萧疏情致。霜痕粉印，谢他移种，有湘江愁泪。待写十分娇，才写出、一分寒翠。书中如此，琴边香侧，那不教、郎心醉。却怪影儿难拆，峭风前、抛他独自。料应偎依，防人相妒，转令欢相避。日落月生时，个个是、相思双字。风流赢得，江南诗老，争题本事。
满宫花
作者：蒋士铨
朝代：清

态娇痴，人独自，长带一分愁意。寻思着，甚比量愁，没个和愁相似。不解愁从何处至，觉道眼前都是。同行同坐总难销，只好与愁同睡。
烛影摇红
作者：蒋士铨
朝代：清

池馆凉生，晚风吹月黄昏乍。谁抛小镜贴鸥波，肩影罗衫亚。两朵珊瑚笔架。对沉吟、玉纤齐下。双声叠韵，鸾凤和鸣，倩他描画。越国江山，潞河烟景都无价。莲花庄子且安居，过了今年夏。明岁曲江宴罢。彩豪簪、钗梁同挂。天街归后，御烛光摇。细君欢迓。
玉交枝
作者：蒋士铨
朝代：清

露浓风小。碎情怀，千条万条。悲秋宋玉空年少。苦十载，笼头破帽。乘鸾艳福愧文箫。书空薄命怜殷浩。伴人愁，诗瓢。殢人愁，蓝桥鹊桥。
玲珑四犯四首·其一
作者：蒋士铨
朝代：清

细雨黄昏，听翡翠屏边，笛声初起。鬟影依稀，坐背红灯乌几。丁星竹籁蛩音，都迸入一行织。指韵呜呜丝儿气。力吹得、秋声如此。尊前只合分明见。认窈窕、樊川婢子。料得前生为弄玉，或是双成姊。醉把红牙亲拍，应笑我微云学士。问娉婷骑凤，何时直得，配他萧史。
留客住
作者：蒋士铨
朝代：清

最凄楚。是小楼，者般孤另，者般萧瑟，又是者般风雨。一时愁绪如织，穿入海角，天涯情一缕。平生知己，算今年今夜，几人孤处。谁共语。铁马含风，瓦灯摇影。作弄秋声，那不消魂如许。太息轻裘公子，绿鬓仙郎，去留难自主。者般时候，想有人、从此者般怀汝。
疏影
作者：蒋士铨
朝代：清
体裁：词

疏枝嫩叶，放烟梢数寸，䙰褷鸾羽。半幅霜缣，几丛寒碧，知被谁家割去。一样筼筜怜偃蹇，算仍仗、坡翁记取。认至正、己丑之年，画日将逢端午。想见湖州老友，偷弹斑竹上，泪痕如许。遗墨流传，古意萧疏，中有夜风凉雨。得酒枯肠芒角出，马远残、山难补剩。襄阳半个人儿，愁煞梅花庵主。
疏影
作者：蒋士铨
朝代：清

疏枝嫩叶，放烟梢数寸，䙰褷鸾羽。半幅霜缣，几丛寒碧，知被谁家割去。一样筼筜怜偃蹇，算仍仗、坡翁记取。认至正、已丑之年，画日将逢端午。想见湖州老友，偷弹斑竹上，泪痕如许。遗墨流传，古意萧疏，中有夜风凉雨。得酒枯肠芒角出，马远残、山难补剩。襄阳半个人儿，愁煞梅花庵主。
石榴花
作者：蒋士铨
朝代：清

玉堂偎傍可儿娇，不但郑樱桃。把酸寒风味变清豪，婵娟同坐了。双颊红潮，一声声低和迦陵，鸟醒来何处今宵。助风魔狂煞诸诗，老问髯翁艳福怎能消？
舟中读书
作者：蒋士铨
朝代：清

束书厚疆圉，自固恐自陷。心兵失铦铓，何药与淬蘸。十载伏髹几，剥处泽可鉴。两袖月补缀，布褐色为俭。锐力辟志猛，强识得天欠。馋夫胃脾弱，呕哕负咀啖。齿牙宁不饕，胸腹卒难餍。精气因迷谬，智慧坠昏垫。终岁无逸获，手眼役颇厌。去之日悠悠，此身殊泛泛。吾师新安叟，相啖独醇酽。坐我艨艟舟，目送觅觞滥。久别俟新异，再见或播摲。讵谓岁月改，忧虞计罂甔。阘䢆成坐废，谋食类愚暗。学道我所欲，救死恐莫赡。寒饿疾已痼，日待斗石砭。及兹春靃靡，而乃挂江帆。得朋丐资斧，欲吐口喁噞。所识半穷乏，不免诧鬼瞰。世路未可测，光景讵能缆。执理不胜欲，倏忽营两念。纳睛入胸膈，反目自鞫勘。可怜文字腹，呀然告虚歉。饥肠时一鸣，苦心倏藏敛。以兹焚脏府，奚待灶木㮇。所嗟肝与胆，雪亮一古剑。本无机械巧，不畏穿窬舚。对书识弥旷，当仁意稍僣。浩然敌外铄，自得足隐验。滩涡移旧痕，岸树坼新艳。及时彼诚能，流瞩我亦暂。观物拾奇悟，识字增默忏。纤夫曳舟上，去波有余憾。行当悃图史，朗诵越天堑。
苏幕遮
作者：蒋士铨
朝代：清

画船游，明月路，古历亭虚，面面朱栏护。百顷明湖三万户，如此良宵，一点渔灯度。棹开时，香过处，说道周遭，荷叶青无数。却被芦花全阁住，泛遍湖湾，不见些儿露。
虞美人八首
作者：蒋士铨
朝代：清

人生只在浮云里。过眼皆弹指。乔松偃蹇卧苍龙。阅尽浮云老树、与山翁。也知此意无人会。问也无人对。不如放眼向青天。立尽松阴我与、我周旋。历山耕者知何处。田畔山如故。女墙如带指城中。别露平畴尖翠、两三峰。依山凿佛人争拜。生怕金身坏。不知是佛是山灵。都说城南山似、佛头青。虚空台殿皆朝北。帘卷鸾旌色。天生翠壁作屏风。安放仙山楼阁、御床中。渟泓龙井甘如乳。不识人间暑。寒天石佛未能烧。却让田家山后、结团茅。城中仰看山容好。山上看城小。半城斜日二分秋。别有一分秋色、在僧楼。城南车马山前路。几许来还去。高人难得住山缘。却似鹊华相望、不相连。宦游且自浮家去。浮到何时住。亲闻甥馆两船分。明镜香奁各向、小窗陈。团乐笑语灯前共。相对犹疑梦。出城绕觉一身轻。展放劳筋百事、暂消停。衰亲弱妇多劳苦。清瘦都如许。今朝安稳谢尘缘。问馈相循不许、再牵连。秋光空阔天涵水。放眼同欢喜。全家移向画图中。领略江山不愿、满帆风。疏桐坠叶敲罗幌。疑是金钗响。小楼灯暗梦初醒。恰好哀蛩低和、雨铃声。怜他斗酒收藏久。更忍杯当手。小山业桂露应晞。几夜秋坟人唱、阮郎归。秋光好在江空处。柔橹声难住。一株残柳带庐汀。来趁天边新雁、两三声。此时听者知多少，生怕闲情搅。诗人倚棹唱婵娟。不比江枫渔火、对愁眠。
虞美人八首·其一
作者：蒋士铨
朝代：清

人生只在浮云里。过眼皆弹指。乔松偃蹇卧苍龙。阅尽浮云老树、与山翁。也知此意无人会。问也无人对。不如放眼向青天。立尽松阴我与、我周旋。
虞美人八首·其七
作者：蒋士铨
朝代：清

疏桐坠叶敲罗幌。疑是金钗响。小楼灯暗梦初醒。恰好哀蛩低和、雨铃声。怜他斗酒收藏久。更忍杯当手。小山业桂露应晞。几夜秋坟人唱、阮郎归。
虞美人八首·其三
作者：蒋士铨
朝代：清

虚空台殿皆朝北。帘卷鸾旌色。天生翠壁作屏风。安放仙山楼阁、御床中。渟泓龙井甘如乳。不识人间暑。寒天石佛未能烧。却让田家山后、结团茅。
虞美人八首·其二
作者：蒋士铨
朝代：清

历山耕者知何处。田畔山如故。女墙如带指城中。别露平畴尖翠、两三峰。依山凿佛人争拜。生怕金身坏。不知是佛是山灵。都说城南山似、佛头青。
虞美人八首·其五
作者：蒋士铨
朝代：清

宦游且自浮家去。浮到何时住。亲闻甥馆两船分。明镜香奁各向、小窗陈。团乐笑语灯前共。相对犹疑梦。出城绕觉一身轻。展放劳筋百事、暂消停。
虞美人八首·其八
作者：蒋士铨
朝代：清

秋光好在江空处。柔橹声难住。一株残柳带庐汀。来趁天边新雁、两三声。此时听者知多少，生怕闲情搅。诗人倚棹唱婵娟。不比江枫渔火、对愁眠。
虞美人八首·其六
作者：蒋士铨
朝代：清

衰亲弱妇多劳苦。清瘦都如许。今朝安稳谢尘缘。问馈相循不许、再牵连。秋光空阔天涵水。放眼同欢喜。全家移向画图中。领略江山不愿、满帆风。
虞美人八首·其四
作者：蒋士铨
朝代：清

城中仰看山容好。山上看城小。半城斜日二分秋。别有一分秋色、在僧楼。城南车马山前路。几许来还去。高人难得住山缘。却似鹊华相望、不相连。
蝶恋花六首
作者：蒋士铨
朝代：清

风风雨雨愁不止，月下灯前，愁又从新起。天许有情人不死，不应更遣愁如此。暂时撇去仍来矣，才绕天涯，又到人心里。我爱人愁愁爱你，一人一个愁相倚。云路千金争一刻，喜近秋中，黄作眉闲色。底事暂离离未得，此情惟有孤灯识。云锦江花豪彩织，径寸明珠，照破秋霄黑。六月淹留因尔息，明年和尔聊风翼。莫数寒霄银漏刻，秋是愁天，夜是愁人色。聚散无端谁禁得，相关岂若休相识。满耳西风鸣促织，莫气深沈，星月皆昏黑。眼底征鞍何日息，不如乌鹊身生翼。长安何处天香满，绝好园亭，不是淮南馆。独坐圆蒲无个伴，陌头花谢人归缓。月榭风亭闲领管，睹墅羊昙，岁岁成疏懒。读倦抛书寻茗椀，倩谁偎得桃笙暖。绿萝垂幔红妆绕，妾意君情，细细游丝袅。忍把浮名轻换了，浅斟低唱风光好。檀板莺喉词懊恼，郎是青藤，妾是迦陵鸟。脸际荷花开窈窕，笛声呜咽云缥缈。妾意君情花远近，转眼胎禽，却被松枝引。再访玉真云路隐，人间只有情难尽。鬓影衣香留画本，写自何年，色韵都相准。打鸭随雅天最忍，柔肠莫被相思损。
蝶恋花六首·其一
作者：蒋士铨
朝代：清

风风雨雨愁不止，月下灯前，愁又从新起。天许有情人不死，不应更遣愁如此。暂时撇去仍来矣，才绕天涯，又到人心里。我爱人愁愁爱你，一人一个愁相倚。
蝶恋花六首·其三
作者：蒋士铨
朝代：清

莫数寒霄银漏刻，秋是愁天，夜是愁人色。聚散无端谁禁得，相关岂若休相识。满耳西风鸣促织，莫气深沈，星月皆昏黑。眼底征鞍何日息，不如乌鹊身生翼。
蝶恋花六首·其二
作者：蒋士铨
朝代：清

云路千金争一刻，喜近秋中，黄作眉闲色。底事暂离离未得，此情惟有孤灯识。云锦江花豪彩织，径寸明珠，照破秋霄黑。六月淹留因尔息，明年和尔聊风翼。
蝶恋花六首·其五
作者：蒋士铨
朝代：清

绿萝垂幔红妆绕，妾意君情，细细游丝袅。忍把浮名轻换了，浅斟低唱风光好。檀板莺喉词懊恼，郎是青藤，妾是迦陵鸟。脸际荷花开窈窕，笛声呜咽云缥缈。
蝶恋花六首·其六
作者：蒋士铨
朝代：清

妾意君情花远近，转眼胎禽，却被松枝引。再访玉真云路隐，人间只有情难尽。鬓影衣香留画本，写自何年，色韵都相准。打鸭随雅天最忍，柔肠莫被相思损。
蝶恋花六首·其四
作者：蒋士铨
朝代：清

长安何处天香满，绝好园亭，不是淮南馆。独坐圆蒲无个伴，陌头花谢人归缓。月榭风亭闲领管，睹墅羊昙，岁岁成疏懒。读倦抛书寻茗椀，倩谁偎得桃笙暖。
蝶恋花六首·其四
作者：蒋士铨
朝代：清
体裁：词

长安何处天香满，绝好园亭，不是淮南馆。独坐圆蒲无个伴，陌头花谢人归缓。月榭风亭闲领管，睹墅羊昙，岁岁成疏懒。读倦抛书寻茗碗，倩谁偎得桃笙暖。
贺新郎五十八首·其一
作者：蒋士铨
朝代：清

不记来时路。认分明、风亭月榭，此中堪住。擎出龙宫珠一串，几点露盘凉雨。秋到了、两行疏树。一桁帘波湘水碧，约新凉、小伴知何处，无一点、人间暑。红妆翠袖真容与。好园林清虚楼阁，卧游应许。只有清风生画壁，莫使客餐寒具。高唱也、名花解语。明月欲来香在水，听新蝉、送下斜晖去。试共把、荷钱数。
贺新郎五十八首·其七
作者：蒋士铨
朝代：清

草阁凭消受。护茅檐、苍松落翠，高梧环牖。城北徐公美无度，才在卢前王后。抛心力、豪苏腻柳。把卷六州难铸错，哭秋风、赋汝抛词手。空唱破、旗亭口。神仙将相原难就。笑人闲勋名富贵，男儿自有。收拾牢骚行乐耳，坐两秋香半亩。偕老者、梁鸿佳妇。暮唱小山招隐曲，愿儿孙、森列当阶秀。君更爱、蟾宫否？
贺新郎五十八首·其三
作者：蒋士铨
朝代：清

潇洒房栊底。展文茵、红氍一片，秋光如水。残月晓风多少恨，我辈钟情而已。问低唱、浅斟何似。忍把浮名轻换了，钝词锋、不过吴蒙耳，敢浪犯、将军垒。官斋十笏堆图史。拓轩窗招人来坐，米家船里。锦袋绯鱼腰手版，别驾风流如此。欢海内、几人知己。虚掷年华无寸益，戴儒冠、不合称才子。击碎也、乌皮几。
贺新郎五十八首·其三十
作者：蒋士铨
朝代：清

利刃环而下。血淋漓、浩然之气。与刀相射。贼技如斯堪一唾，公乃凭虚而驾。看府谷、荒城斗大，中有孤魂垂白练。照河山、不许秦关夜。苌宏恨、岂能化。乡官义烈南雷亚，惜当时寸权尺土，一无凭借。过客哀歌还击缶，泪涌渭桥清灞。公有后、士之良者，作吏寻公遗爱去，向馀杭、酹酒公祠舍。述祖德、定悲吒。
贺新郎五十八首·其三十一
作者：蒋士铨
朝代：清

花信风犹浅。有诗人、隔城先折，寻芳小柬。东阁仙郎初下直，拉取春愁同遣。恰烟柳、曲尘初碾，行到仙源流水外。吠刘郎、忽有桃花犬。似雪夜、剡溪转。草堂负郭经帷卷，爱康成聪明弟子，凤雏声啭。留客盘餐兼味列，供给宁嫌市远。是真意、觥筹缱绻，人海中闲寻旧雨，尽当前、放取金尊满。还料理、踏青眼。
贺新郎五十八首·其三十七
作者：蒋士铨
朝代：清

古处饶风雅。鲁灵光、岿然一老，琴溪儒者。罗隐诗名彭泽品，文学更兼游夏。骑马到、广文阶下。每向濠梁羡鱼乐，拂朝衣、一笑归田也。筑耕墅、结耆社。平生游迹方筇把，到名山扪萝剔藓，断碑全写。太白散金三十万，元振尧夫之亚。隐德种、荃兰梧槚，一凤摩霄一栖竹，灿春筵、叠进长生斝。宫袍彩、御香惹。
贺新郎五十八首·其三十三
作者：蒋士铨
朝代：清

本是多情者。百样为、无情懊恼，有情牵惹。小社寻春多少恨，所事心才输下。容易到、好天长良，夜恰是东坡尝荔。日绛纱、中白玉斜亚。任鹦鹉、隔帘骂。读书倦后填词罢，从此把零愁碎苦，尽情辞谢。更有甚于眉妩事，不但远山新画。须趁取、绿窗清暇，再玩衍期归妹象，算今年、居士应同嫁。绿衣汁、向他借。
贺新郎五十八首·其三十九
作者：蒋士铨
朝代：清

芳草如裙带。那更有、春江如镜，远山如黛。花月低迷石城艇，名士美人俱载。是当日、狂奴故态。司马多情亲折证，看朝云、坡老真无奈。掀髯处、可怜太。诗情画意凭谁解，道个侬倾城颜色，广陵人在。剪烛推篷寒自忍，裘已为卿而卖。奉半臂、笑披郎背，今夜三星光艳艳，护宛央、不许秋河界。梦中语、醒还爱。
贺新郎五十八首·其三十二
作者：蒋士铨
朝代：清

方丈蓬莱里。有神仙、大都皆是，贤人君子。五利文成荒诞者，鬼伯岂容方士。翁立命、居仁由义，生气无亏生理足。喜欢心、便可长生矣。不死药、妄言耳。石棱秋露先生履，拍洪厓此都真有，洞天福地。好饮耽诗还结客，一笑黄金泥滓。嶭包产、让之予季，孝友在躬天与寿，抱遗经、付尔趋庭鲤。道书箓、可焚已。
贺新郎五十八首·其三十五
作者：蒋士铨
朝代：清

忽废书而叹。送年华、浮沉寂寞，几人名宦。周党有时寻闵贡，终日樵苏不爨，或徙倚、雪窗莹案。旧学商量知己少，对前贤、敢效偏师战。越人射、感时变。功名三十鱼龙幻，记恩门昔年曾奉，定兴香瓣。梦绕秦中函丈远，那得长依经幔。忆隔岁、东华重见，引领双旌容易别，又晨星、落落风流散。披尺素、忍多看。
贺新郎五十八首·其三十八
作者：蒋士铨
朝代：清

何处相思水。桂林边、山城一角，伏波岩底。插笋牙樯分岸泊，漠漠汀唇沙觜。是送客、之图如此。作郡几人从此去，剪寒波、直到漓江尾。潞河景、颇相似。方千风度思量起，记曾见南昌香令，恺之堂里。十二年来人事改，感逝伤离而已。问司马、鬓丝馀几，榕树门东支手版，忆长安、梦绕零陵矣。题画者、共悲喜。
贺新郎五十八首·其三十六
作者：蒋士铨
朝代：清

韦曲停双节。听人谓、关西夫子，宦情真别。画戟森门香凝寝，大笔重删中说。读复饮、唾壶敲缺。回首西清犹缱绻，只十年、令仆轮同列。公自立、不磨业。朝来渭水双鱼接，开看处绳穷匣启，烂然生缬。一往情深萦锦字，三载袖中难灭。有弟子、低回门雪，纸尾书名怀抱尽，奉缄封、俨侍先生侧。语声寄、陇头咽。
贺新郎五十八首·其三十四
作者：蒋士铨
朝代：清

念旧情无奈。追数到、徐陈刘应，一时俱在。慰喻绸缪文采丽，字字琅玕金薤，述往事、时乎难再。倾海并山为酒肉，过屠门、想见当初快。离索感、讵能耐。河山隔断微尘界。谁得似云龙鹿豕，友群无碍。别远会稀何处梦，风雨鸡鸣如晦。三复矣、唏嘘而唧，青眼弟兄头半日，二十年、古谊推前辈。读此者、共生爱。
贺新郎五十八首·其九
作者：蒋士铨
朝代：清

蜡泪销残炬。卷秋篷、两舟离合，罗孚风雨。晓角霜天吹冷月，高唱大江东去。老荡子、惟吾与汝，凤泊鸾飘多少恨，诉穷愁、吟到伤心处。诗一卷、奈何许。重趼又曳公车履。欢年年成河客泪，经天东注。君是秦嘉秋梦远，记得喁喁私语。漫分别、英雄儿女。阅世绕知同调少，对佳人、也算神仙侣。谁忍听、捣衣杵。
贺新郎五十八首·其二
作者：蒋士铨
朝代：清

蝶是庄生化。绝冠缨、仰天而笑，闲愁休挂。大抵人生行乐耳，檀板何妨轻打。穷与达、漫漫长夜。岂女痴儿欢笑煞，叹何戡、已老秋娘嫁，须富贵、何时也。十年骑瘦连钱马。经几多浮云变态，悲歌嫚骂。南郭东方游戏惯，粉墨谁真谁假。吊华屋、荒丘聊且。不见古人何足恨，只文词、伎俩斯其下。我本是、伤心者。
贺新郎五十八首·其二十
作者：蒋士铨
朝代：清

女子如斯也。自低回、一声檀板，数行泣下。几许花丛懒回头，尽着流莺轻骂。只听说、文君新寡，明镜无情春又老，叹红颜、一例衍期嫁。三五艳、易凋谢。倦摹潘陆抄杨马，腆认说文章华国，何关风化。呼吸商声秋气满，节义几人肩者。渴睡汉、酒阑灯灺。三十功名尘与土，古之人、先我将愁写。公等语、大都诈。
贺新郎五十八首·其二十一
作者：蒋士铨
朝代：清

帝命三公从。拥朱轮、曲江风度，天然端重。问俗省方行紫塞。香案边旁陪奉。更乐事、还同万众，吁咈都俞人未识，掌丝纶、帷幄推姚宋。帐殿月、外蕃共。属车尘里携雏凤，似终童短衣绣靺，雕鞍飞控。拂袖御烟春蔼蔼，到处河冰回冻。听晓角、霜天初弄。佳气陪京云烂漫，看龙盘、虎踞知天纵。拜手上、冈陵颂。
贺新郎五十八首·其二十七
作者：蒋士铨
朝代：清

醉也看吾舌。尽人呼、说诗匡鼎，冠缨索绝。犀箸弯刀行酒处，玉版银丝纷切。算不若、春郊射猎，耳后弓弦饿鸱叫。解花鞲、坐饮黄獐血。吹短竹、石俱裂。偶然各问箜篌妾，游戏耳才人好色，都无磨折。同是倪迂书画婿，姊妹桃根桃叶。笑儿女、英雄双接，殢酒休歌三妇艳，唱乌乌、且击纯钩铁。谁让尔、朱家侠。
贺新郎五十八首·其二十三
作者：蒋士铨
朝代：清

记向秦淮水。问何人、小楼吹笛，劝人愁死。雨绉岚皴多偃蹇，我与蒋山相似。白下柳、又添憔悴，却到江山奇绝处，遇双鬟、都唱袁才子。情至者、竟如此。罗衫团扇传名字，比风流淮南书记，苏州刺史。常听东华古人说，肠断江南花底。何苦较、天都人世。楼阁虚无平等看，谪尘寰、终是神仙耳。花落恨、莫提起。
贺新郎五十八首·其二十九
作者：蒋士铨
朝代：清

寇至无人抗。叹孤城、丸泥失守，谁当屏障。就令归田遗一老，肯复去先民望。露白刃、与公相向，乱世之人为贼好。劝先生、冠改黄巾样。得富贵、且无恙。公怒眦裂声何壮，看微臣此时心目，海天空旷。愿脱齿牙为剑戟，一骂豕蛇都丧。贼顾曰、是真倔强，尔不我从须赂耳，奈穷官、壁立无封藏。但斫此、好头项。
贺新郎五十八首·其二十二
作者：蒋士铨
朝代：清

三爵陶然矣。君魆把、骊珠一串，纳吾怀里。醉坠寒江光满抱，险被灵胥攫视。谁撒下、珊瑚网起，一十三行真本在，衍波纹、绉了桃花纸。衣篝炙、自料理。挑灯细读乌阑字，为师友行歌坐泣，缠绵若此。小雅离骚存别派，幻出情仙侠鬼。便仙鬼、也须愁死。云锦为裳心作剪，浅人看、但解呼才子。吾不语、闷而已。
贺新郎五十八首·其二十五
作者：蒋士铨
朝代：清

鹊语人归了。恰正是、高堂日永，红楼春小。慈竹连枝忝古翠，笼定椿华萱草。共对着、芝兰微笑，游子捧觞同上寿，愿衔书、岁岁来青鸟。儿去写、凤衔诏。明年买定纱棠权，自结刺镜奁针管，诗筒茶灶。花月春江同泛泛。手订和鸣新稿。才叠起、相思侬懊，转忆秋衾黄叶馆，爱人呼、小宋声音好。试诉与、可烦恼。
贺新郎五十八首·其二十八
作者：蒋士铨
朝代：清

小榭园香雪。是诗人、是花是月，一般清绝。半亩玻璃浸疏影，掩映水中蟾魄。消受者、玉壶冰洁，不倩梅花为眷属。有弹筝、小婢箜篌妾。春意蚤、晕红颊。一枝横竹声呜咽，算不比落梅风里，江城五月。谁焙鹅笙谁擪管，把栏干轻拍与。邓尉孤、山无涉忍，着清寒辞半臂爱，梅心定、不因人热。持此意、向花说。
贺新郎五十八首·其二十六
作者：蒋士铨
朝代：清

侧帽随秋去。消受者、晓烟山店，夕阳红树。犬吠孤村灯一点，于此解鞍而住。是马食、僮眠之处，料得主人清梦少。问东邻、谁唱黄河句。盼不上、纸窗曙。萧萧林莽雅无数，画一幅秋山行旅，乱愁堆絮。岂必飞腾感迟滞。对此本无欢趣。算一带、荒原古戊，有我征魂抛掷下，倩归人、寻着同他语。十年泪、雨奔注。
贺新郎五十八首·其二十四
作者：蒋士铨
朝代：清

不是芦中士。莫便欢、士之不遇，悲歌如此。初日年华未三十，验取朱颜镜里。骑㱁段、暂辞燕市，草制纶扉须健笔，掞天庭、让汝才清绮。上林树，此枝美。与君今世生同地，况又是十年同举，同心兄弟。小作升沈添怅惘，仆亦因愁几死。才浣却、衫襟前泪，此事春风浑不管，记刘郎、前度伤心只。君且卧、紫薇底。
贺新郎五十八首·其五
作者：蒋士铨
朝代：清

帐冷香销夜。断肠吟、生平一事，最伤心者。记得琉璃为砚匣，新咏玉台频借。春去矣、小楼花谢。诵偈朝云会现影，怨东风、两次吹兰麝。看燕燕、香泥惹。判官自判氤氲且。白尚书歌填长恨，再生缘也。世味从来皆嚼蜡，情绪偏同啖蔗。梦断了、浮香精舍。君语如斯吾怕听，便英雄、泪也如铅泻。儿女恨、那堪写。
贺新郎五十八首·其五十
作者：蒋士铨
朝代：清

笑别丹砂鼎。写仙宫、归来句漏，移家相等。新筑鉴湖三亩宅，合署蓬莱行省。暂住也、老天才肯。小院凉生人并坐，海棠红、偎热秋兰冷。靠一树、梧桐影。让人迤逦终南径。好夫妻读书双眼，都如明镜。雏凤声清依老凤，总角定簪红杏。背经史、银瓶浆迸，阶下宜男花又吐，小麒麟、以次争驰骋。添几个、擎珠媵。
贺新郎五十八首·其五十一
作者：蒋士铨
朝代：清

溟涬空无际。有人受、白玻璃界，最初之气。展放槎牙玉龙影，冻蕊疏疏才试。只数点、心含天地。不管百花何日绽，在雪中、未问调羹事。约鸿爪、共游戏。扬州官阁萧然寄。任喧阗淮南钟鼓，竹西歌吹。梦绕林家三万树，香沁冷魂皆醉。烂嚼也、冰融珠碎，便欲身居水精域，讲孤高、兀傲皆无谓。谁解写、个中意。
贺新郎五十八首·其五十七
作者：蒋士铨
朝代：清

独立空山影。认夫君、颓唐风致，峭寒心性。长剑高冠布衣叟，洗尽人间金粉。似老树、着花齐整。四世三公好枝叶，让先生、破屋眠欹枕。调羹信、漫催警。雪欺霜压能安稳。抱孤芳尽教人看，尽教人咏。蚤放迟开随气候，争甚南山北岭。合伴我、堂东玉茗，檀板金尊歌翠羽，好些时、忘记冰天冷。不用写、探春艇。
贺新郎五十八首·其五十三
作者：蒋士铨
朝代：清

去饮余杭酒。似文箫、彩鸾夫妇，云中携手。家具而今无长物，并少图书鸡狗。是万象、皆空之后。忧患仳离生水火，转灵丹、炼到功夫九。药成矣、漫回首。断桥残雪苏堤柳。定新居水光山色，好安门牖。稚子孺人共欢喜，慈母频开笑口。便永久、康宁长寿，题遍西湖僧寺壁，看明年、柳汁沾衣袖。陈平婿、困非久。
贺新郎五十八首·其五十二
作者：蒋士铨
朝代：清

公子年华妙。写乌兰、清词丽句，者般精到。小劫沧桑一番过，只许方平微笑。才数遍、乱山残照。廿四桥边重徙倚，玉箫声、不似当时调。江滚滚、发长啸。淋漓醉墨多凭吊。怕听他床边蚁斗，枕边驴叫。记我扁舟寻噩梦，红杏枝头曾闹。恨不倚、郎君乌帽，文字因缘迟廿载，但惺惺、相惜还相劳。请释憾、暮终柪。
贺新郎五十八首·其五十五
作者：蒋士铨
朝代：清

买定秋江舻。鲤鱼风、三朝三暮，把君留住。已是离情禁不得，几阵芭蕉愁雨。十二载、惟吾与汝。贫病更番相倚苦，又两年、同卧归来墅。称眷属、到儿女。多君有母觞频举。展慈颜芝房列馔，身如药树。苦忆并州山水窟，攀挽慈裾未许。向禹庙、兰亭归去，旧路分明魂梦熟，草黏天、南浦连东浦。平安字、雁边取。
贺新郎五十八首·其五十八
作者：蒋士铨
朝代：清

一夜清明雨。剪灯煤、颦而坐者，萧然愁旅。唱遍青衫词一卷，太守清豪如许。想少日、淹留情绪。百感孤踪都似仆，对江山、肯作寻常语。拔长剑、向天舞。白头词客今谁侣。拥朱轮颓然老矣，日趋公府。尘世光阴飞鸟过，哀乐中年何取。身后誉、几人堪数，对此茫茫百端集，听黄鸡、白日成今古。旗亭酒、那须赌。
贺新郎五十八首·其五十六
作者：蒋士铨
朝代：清

别我梅花舍。系离心、琴弦张壁，书灯留架。教得三雏皆振羽，费尽先生冬夏。算浙吏、公车将驾。有策金门当再献，董生帏、久向藏园下。报慈母、鹊声乍。衍期归妹多年罢。鬓鬔松东家丑女，明年重嫁。笑整朝衫随鹄立，榜出天门光射。看一桁、官袍花亚，听唱郎君名字好，是钟生、及第当头谢。越潮涌、又东泻。
贺新郎五十八首·其五十四
作者：蒋士铨
朝代：清

所事俱停妥。挂帆天、澄江如镜，好风移舵。略现乌纱红袖影，才异鸱夷一舸。有篷底、比肩忍坐。笑对明妆理琴瑟，画秋山、两笔青斜亸。小姑髻、并倭堕。心情比较来时可。到慈闱文宛一对，金萱一朵。却趁春来郎及第，镜里芙蓉阿傩。要一品、朱衣双裹，只合移家红软住，待贤妻、问漏卿卿我。曳鱼佩、向青琐。
贺新郎五十八首·其八
作者：蒋士铨
朝代：清

老屋三间下。看眼中、头颅如许，君其健者。何不弯弓驰猎骑，飞雁翻身仰射。知未了、男婚女嫁。郑婢萧奴齐侍侧，奉夫人、小摘香盈把。饶此乐、自当画。史公奔走真牛马。且旁观烂羊牵犬，人奴笞骂。我欲岑牟披单䘨，揎袖鼍皮亲打。否则种、梅花绕舍。酌酒唱君新乐府，赚细君、割肉明年也。英雄泪、如铅泻。
贺新郎五十八首·其六
作者：蒋士铨
朝代：清

烛灺铜盘矣。挂絺衣、几枝萝薛，晚风吹起。猿笛雁筝声拉杂，一带天河斜指。论甲子、大夫强仕。不信东方编贝稳，笑昌黎、早落期期齿。浑未免、聊复耳。饥驱我亦愁无底。揖诸侯人呼上客，自称狂士。十载黄齑酸到骨，嚼出宫商角徽。丰年少、甘为荡子。大噱仰天天也闷，肯登堂、浪进先生履。沦落感、竟如此。
贺新郎五十八首·其十
作者：蒋士铨
朝代：清

暮管青衫湿。念家山、茫茫对此，百端交集。礌块填胸浇不尽，笑向青天长揖。梦中蚁、日中驹隙，何者人生为不朽，但歧途、如此真堪泣。肠断也、一声笛。添衣坐待天河直。倚危樯帽檐欹侧，寒星历历。小聚他时亦增感，几点雪泥鸿迹。君自整、排风毛翼。我有慈亲离不得，出门心、已作归飞鹢，忆今夕、是何夕。
贺新郎五十八首·其十一
作者：蒋士铨
朝代：清

仰屋和谁语。计年华、人生不过，数十寒暑。转忆四龄初识字，指点真劳慈母。授经传、咿唔辛苦，母意孜孜儿欲卧，剪寒灯、掩泣心酸楚。教跽听、丽谯鼓。十龄骑马随吾父。历中原东西南北，乾坤如许。天下河山看大半，弱冠幡然归去。风折我、中庭椿树。血渍麻衣初脱了，旧青衫、又染京华土，败翎折、堕齐鲁。
贺新郎五十八首·其十七
作者：蒋士铨
朝代：清

海内无多友。聚离踪、黄金台畔，一杯残酒。南北东西廿年路，别绪千回禁受。君去矣、吾能归否，明日怀人何处最，记离亭、半树初黄柳。一展卷、一回首。君能使笔如挥帚，谅斯人天非无意，勋名终有。卿相之荣等闲耳，何事方为不朽。莫但学、邹枚赋手。爱惜年华开万卷，笑尘容、碌碌随人后。任馀子、曳履走。
贺新郎五十八首·其十三
作者：蒋士铨
朝代：清

十幅澄江练。袅香丝、文心一缕，惊才绝艳。出水芙蕖生梦颖，丰致嫣然初见。恰又似、朝霞舒卷，张绪风流标格好，比垂杨、一树灵和殿。眼灼灼、更如电。思骑黄鹤寻仙眷，诉喁喁灯前才子，泪痕清泣。怪底风人俱善感，各带一分哀怨。记当日、春蚕丝缠。剪彩裁云工绮语，把鸳花、金粉思量遍，成往事、说来倦。
贺新郎五十八首·其十九
作者：蒋士铨
朝代：清

咄咄真堪怪。习彫镂、文人余事，如斯狡狯。切玉昆刀君才似，不管铜章鱼佩。执寸铁、腕如风快，造化镌镵天欲泣，刻琳琅、字字垂金䪥。力岂但、透纸背。静观云鸟虫鱼态，说文为古之小学，而今皆发。却使壮夫工篆刻，秦汉风规犹在。在何震、文彭而外。不入明诚金石录，志名家、赖古堂应载。两生晚、亦无奈。
贺新郎五十八首·其十二
作者：蒋士铨
朝代：清

愁似形随影。苦飘零、身如槁木，心如废井。尘海迷漫无处著，常作风前断梗。触往事、几番追省，十载中钩吞不下，趁波涛、忍住喉间鲠。呕不出、渐成瘿。眼前一片馍黏境，黑甜中痴人恋梦，达人求醒。阅尽因缘皆幻泡，才觉有身非幸。况哀乐、劳生分颁。历乱游蜂钻故纸，溺腥膻、醉饱怜公等，草头露、但俄顷。
贺新郎五十八首·其十五
作者：蒋士铨
朝代：清

秋在台城路。听吴娘、小楼低唱，萧萧暮雨。画里帘波丁字水，每忆垂杨一树。逐落叶、随风飘舞，南北东西行万里，对河山、漂泊犹如故。谁耐写、别人处。能诗司马吾家住，记泥墙钗痕墨沈，昔年曾获。不道河楼留雪爪，又惹宝鸿相诉。邀笛奏、王郎新谱。我或前身据床客，踏荒烟、曾表桓公墓。历寒食、又三度。
贺新郎五十八首·其十八
作者：蒋士铨
朝代：清

我亦悲歌士。忆当时、青云结客，黄沙射雉。三十行年豪气尽，川上低徊流水。看遍了、江山如此，圆缺阴晴今古共，达人心、那不如灰死。知我者、二三子。已曾三食神仙字，笑饥蟫梭巡雪案，消磨败纸。不断车雷喧客枕，欲借杜家聋耳。更无奈、别人燕市。满目风烟兄弟感，夕阳中、长揖分行止。都付与、画图里。
贺新郎五十八首·其十六
作者：蒋士铨
朝代：清

一丈清凉界。倚高梧、解衣盘薄，髯其堪爱。七十年来无此客，余韵留风犹在。问何处、桐阴不改，名士从来多似鲫，让词人、消受双鬟拜。可容我、取而代。文章烟月思高会，好年华青尊红烛，歌容舞态。太白东坡浑未死，得此人生差快。弹指耳、时乎难再。及见古人图画里，动无端、生不同时慨。口欲语、意先败。
贺新郎五十八首·其十四
作者：蒋士铨
朝代：清

愁向欢场起。易销魂、才人结习，大都如是。只觉江山多寂寞，无处教人欢喜。抱斯意、吾侪应尔，抑郁无端同故态，更飘零、知遇俱相似。共回首、雁声里。闲情十载抛流水，念家山暮云回合，自伤羁滞。丽句清词刊落尽，柳絮今沾泥滓。有锦瑟、吟编曾毁。尚忆孱躯痴绝日，病琅邪、几为多情死，同调者、那堪此。
贺新郎五十八首·其四
作者：蒋士铨
朝代：清

名宦何堪数。让先生、风裙月扇，歌儿舞女。达者为官游戏耳，续了袁家新谱。谁唱得、屯田乐府。非我佳人应莫解，向花间、自点檀匡鼓。奏绝调、可千古。秋霄想见文心苦。列名姬共持椽烛，筝琶两部。忍冻挥豪辞半臂，明月西楼才午。尽一串、珠喉吞吐。越霰吴霜篷背饱，奈年来、王事都靡监。藉竿木、尚能舞。
贺新郎五十八首·其四十
作者：蒋士铨
朝代：清

两桨春风动，不提防、夫人爱惜，比郎尤重。翡翠窗前初识字，自取周南低诵。向大妇、边旁随从。鸾侣中年常比翼，又新添、一朵桐花凤。引玉燕、入香梦。回思江上兰桡送，暮云边塔铃低语，晚风轻控。君去桓伊邀笛步，横竹定然三弄。料不要、桃根相共，试绘洗儿长卷子，索同人、玉果犀钱奉。当再乞、画师宋。
贺新郎五十八首·其四十一
作者：蒋士铨
朝代：清

展卷嗟行旅。写牢愁、碧波千里，一枝柔橹。不击虚舟天浩渺，漂泊何年才住。算中酒、阻风情绪。十五年来淮海客，扣舷声、中有伤心语。青篷下、听寒雨。天涯兄弟离心苦。记当时谢家山馆，对君凄楚。得丧纷纭真偶尔，相见鬓丝如许。数点雁、两行秋树，不用重寻石城艇，遣繁忧、只此堪凭据。载一鹤、渡江去。
贺新郎五十八首·其四十七
作者：蒋士铨
朝代：清

春色浓于酒。好园林、曦轮未起，曙光才透。万物之初朝气在，况值群芳如绣。唤起起、画楼开牖。不待鸡鸣吟戒旦，试仙郎、滴露搓酥手。现一对、花间友。生香艳艳交花又。免春愁镜中眉黛，陌头杨柳。恰趁晓妆匀腻脸，珠蕊笑开檀口。尽让与、闲时消受，他日官人频问夜，整朝衣、侍史熏香候。花殿琐、数声漏。
贺新郎五十八首·其四十三
作者：蒋士铨
朝代：清

听罢兰台鼓。信从来、消魂惟别。黯然难语。说礼敦诗周旋久，梦绕两公堂户。把人物、恒沙量数。只有惺惺解怜惜，是斯文、未丧天公许。识字矣、者般苦。落红已葬燕支土。算杨花飘茵入溷，年年谁主。猿鹤形骸麋鹿性，未可久居亭墅。况臣是、孤生寒窭，衮衮诸公登台省，看明时、无阙须人补。不才者、义当去。
贺新郎五十八首·其四十九
作者：蒋士铨
朝代：清

树影过帘柱。记当年、纱橱眠起，花砖共数。十载钿车随皂盖，听遍江湖凉雨。把一卷、循良新谱。缀向和鸣诗稿后，夜吟声、响荅蟾宫杵。酬唱乐、者般妩。云霄小谪瑶台侣。拭端溪宛央锦砚，采豪双举。玉茗秾开香寝畔，楼外苍然平楚。过岭觅、珠娘鹦母，初试梅花妆额样，没人蕉、红傍疏棂吐。仙蝶翅、掩堂庑。
贺新郎五十八首·其四十二
作者：蒋士铨
朝代：清

三落冬冬鼓。记今宵、十年师友，剪灯而语。酒映须眉人欢喜，那更三星在户。簿醉也、平生堪数。廉让泉清曾共饮，古之人、默默心相许。荼与荠、孰甘苦。茫茫何处吾乡土。念江南莺花风月，可成宾主。介母莱妻同此愿，促买半山荒墅。偕隐者、久安贫窭，仕宦人生须自量，再因循、可有丝毫补。难道是、匆匆去。
贺新郎五十八首·其四十五
作者：蒋士铨
朝代：清

城破身难辱。周夫人、中堂危坐，放声而哭。查氏家应随国灭，三世同居此屋。列坐者、齐声相嘱。张母黄姑明大义，叹廉姬、有母能兼勖。誓殉此、一巢覆。登堂三女严装束。剪香云藏之罗袖，年俱十六。小妹垂髫龄十二，就义心情尤笃。也不必、珍珠泪匊，未死身回情转迫，向梁间、举首如飞鹄。死易耳、瞑吾目。
贺新郎五十八首·其四十八
作者：蒋士铨
朝代：清

霜作青枫色。响栏干、飞来一片，美人初拾。拭净烟痕凉雨晕，把作红笺轻擘。有半缕、秋怀脉脉。不是婵娟写宫怨，是新娘、学和催妆什。豪欲点、颊微赤。云根一朵三生石。小花神嫁他红叶，此缘真得。不用镜台低语谑，郎貌未过三十。愿添写、红衫人立，再拾阶前红一片，叠双声、补入和鸣集。郎更有、描眉笔。
贺新郎五十八首·其四十六
作者：蒋士铨
朝代：清

凉意芳塘转。浑不辨、姚山稽水，有斯池馆。仙吏退公销夏处，绿沁玉壶冰碗。尽莲叶、田田铺满。待取红妆扶翠盖，柳腰肢、更比诗人懒。寄此意、共香远。高情琴酒原疏散。是才子风流为政，莺花勾管。画卷诗奁清供好，袖有兰亭真卷。不用觅、支颐手版，面面蓬莱围几席，把荷花、劝引歌喉缓。加几个、玉壶伴。
贺新郎五十八首·其四十四
作者：蒋士铨
朝代：清

水鸟愁钟鼓。问如何、猩猩鹦鹉，皆能言语。燕子颠当谁高下，一样傍人门户。孤雁把、更筹细数。蠡蜜蚕丝因何事，转香丸、只有蜣螂许。蝉吸露、太清苦。百虫墐户争衔土。费商量虎威狐假，鹊巢鸠主。蝴蝶飞飞迷香国，心死那家园墅。脱毛羽、号寒艰窭，不若蜉蝣衣裳美，海茫茫、精卫思填补。一声鹤、渺然去。
过瑞洪
作者：蒋士铨
朝代：清

记得韩康卖药街，袁公门巷掩荆柴。瓦镫照字教儿读，败絮围身卧母怀。船泊檐牙糠作饭，鱼生床角灶沈蛙。六年往事堪回忆，只有残碑宿草埋。三龄栖托八龄归，墓祭深惭报礼微。奉母何曾陈鼎俎，衔哀今已脱麻衣。九原酬德心无尽，双敕貤封愿敢违。空剩儿时两行泪，重来兼恸失慈帏。
过瑞洪·其一
作者：蒋士铨
朝代：清

记得韩康卖药街，袁公门巷掩荆柴。瓦镫照字教儿读，败絮围身卧母怀。船泊檐牙糠作饭，鱼生床角灶沈蛙。六年往事堪回忆，只有残碑宿草埋。
过瑞洪·其二
作者：蒋士铨
朝代：清

三龄栖托八龄归，墓祭深惭报礼微。奉母何曾陈鼎俎，衔哀今已脱麻衣。九原酬德心无尽，双敕貤封愿敢违。空剩儿时两行泪，重来兼恸失慈帏。
迎仙客
作者：蒋士铨
朝代：清

千金字，五色豪，细认诗人陈检讨。比东坡，对琴操，月夜花朝，消受风光饱。
远游
作者：蒋士铨
朝代：清

初日照林莽，积霭生庭闱。长跪拜慈母，有泪不敢垂。连年客道路，儿生未远离。力学既苦晚，可复无常师。负笈出门去，白日东西驰。远游幸有方，母心毋念之。儿食有齑粥，母毋念儿饥。儿服有敝裘，母毋念儿衣。倚闾勿盼望，岁莫儿当归。俯首听儿言，丁宁语儿知。小妹不解事，视母为笑啼。新妇亦善愁，含泪无言词。繁忧未能语，匪但离别悲。父车既已驾，我行复迟迟。岂无寸草心，珍重三春晖。仰看林间乌，绕树哑哑飞。神山有威凤，万里求其凰。十载未能遇，翩然归故乡。邂逅梧桐阴，锦翼同翱翔。羽毛耀文采，顾盼生辉光。竹实既云美，天运亦复昌。安能老丹穴，而不思明堂。天风吹红云，灵匹此分张。岂不念栖息，何以酬文章。一飞仪虞廷，再飞鸣岐阳。振羽还神山，比翼游扶桑。拙哉共命鸟，委曲蓬蒿旁。
远游·其一
作者：蒋士铨
朝代：清

初日照林莽，积霭生庭闱。长跪拜慈母，有泪不敢垂。连年客道路，儿生未远离。力学既苦晚，可复无常师。负笈出门去，白日东西驰。远游幸有方，母心毋念之。儿食有齑粥，母毋念儿饥。儿服有敝裘，母毋念儿衣。倚闾勿盼望，岁莫儿当归。俯首听儿言，丁宁语儿知。小妹不解事，视母为笑啼。新妇亦善愁，含泪无言词。繁忧未能语，匪但离别悲。父车既已驾，我行复迟迟。岂无寸草心，珍重三春晖。仰看林间乌，绕树哑哑飞。
远游·其二
作者：蒋士铨
朝代：清

神山有威凤，万里求其凰。十载未能遇，翩然归故乡。邂逅梧桐阴，锦翼同翱翔。羽毛耀文采，顾盼生辉光。竹实既云美，天运亦复昌。安能老丹穴，而不思明堂。天风吹红云，灵匹此分张。岂不念栖息，何以酬文章。一飞仪虞廷，再飞鸣岐阳。振羽还神山，比翼游扶桑。拙哉共命鸟，委曲蓬蒿旁。
送汪鱼亭还里
作者：蒋士铨
朝代：清

来何栖栖去草草，送君再出长安道。柳条不似昔年青，秋气真随故人老。君将入仕游未倦，我欲著书心已槁。不忘沟壑守穷乏，耻向妻孥说温饱。年来自许黏壁枯，相对犹怜择枝绕。君身木彊气不屈，神鬼揶揄百端扰。高才易竭须善继，美誉难胜贵终保。千金屡散身枉劳，万卷重开归及早。孺人稚子入乡梦，泪洒镫檠客怀渺。陶潜醉语醒者恕，杜甫登床贵人恼。家无儋石岂得住，主客初心亦难晓。敝裘羸马天苍茫，投辖倾囊事缥缈。漫抛心力绣平原，谁出黄金铸贾岛。卅年故旧几人存，千里关山何处好。布帆安稳浩歌还，回首交游迹如扫。
酹江月五首
作者：蒋士铨
朝代：清

推篷一笑，喜十年重见，庐山面目。问讯匡君无恙否？五老须眉如夙。日照香炉，云生鹤观，雪挂康王谷。银河倒卷，青天乱酒飞瀑。我欲左拍徐凝，右携李渤，共跨先生鹿。小载玉渊潭上酒，料理百钱青竹。松下吟诗，云中倚剑，坐看黄冠局。掉头一问，山灵可有缘不？梦中曾到，向东林结社，西林拄笏。大石桥边呼慧远，不畏虎声剩谷。鹿洞芝肥，麝囊花紫，醉倚芙蓉簇。白云留我，莲花峰下同宿。醒后游迹俱非，衣鹑马狗，仍逐穷途哭。十载天涯几两屐，踏遍太行千曲。投笔归来，布帆无恙，稳泛浔江绿。青山相对，形容偃蹇如仆。载书一艇，似乘兴而来，兴尽而返。回忆出门西向，笑此意成疏懒。遍友时贤，细参世味，两鬓缁尘满。长卿倦矣，云山是尔归伴。去年燕市相逢，九门风雪，酒罢眠孤馆。折到旗亭烟外柳，小别也堪肠断。初日年华，谪仙标格，天未容萧散。冷吟闲醉，放君暂作稽阮。布帆无恙，是独往独来，不同漂泊。越鸟寻巢归翼，健送喜声传乾。鹊辟蠹香，浓浮蛆？满，竟把虚舟缚。无心出岫，依然去卧岩壑。忆我当日归舟，也会画取，白舫青油幕。不道十年成罪案，人骂樊川轻薄。事等烟云，君携图史，检点波涛恶。时来风送，明年还到京雒。清门娣姒，周蚤寡行年，四十有四。张姒年才三十六，有妾廉姬廿岁。三女随肩，笔状砚匣，听讲周难旨。琐窗灯火，幽闲贞静如此。更有蚤寡之姑，适于黄者，携女归相倚。女亦聪明分砚席，惠性兰心无二。孟慕神仙，仲矜义烈，笑问黄家妹。妹云毋泥，得时皆可为耳。
酹江月五首·其一
作者：蒋士铨
朝代：清

推篷一笑，喜十年重见，庐山面目。问讯匡君无恙否？五老须眉如夙。日照香炉，云生鹤观，雪挂康王谷。银河倒卷，青天乱酒飞瀑。我欲左拍徐凝，右携李渤，共跨先生鹿。小载玉渊潭上酒，料理百钱青竹。松下吟诗，云中倚剑，坐看黄冠局。掉头一问，山灵可有缘不？
酹江月五首·其三
作者：蒋士铨
朝代：清

载书一艇，似乘兴而来，兴尽而返。回忆出门西向，笑此意成疏懒。遍友时贤，细参世味，两鬓缁尘满。长卿倦矣，云山是尔归伴。去年燕市相逢，九门风雪，酒罢眠孤馆。折到旗亭烟外柳，小别也堪肠断。初日年华，谪仙标格，天未容萧散。冷吟闲醉，放君暂作稽阮。
酹江月五首·其二
作者：蒋士铨
朝代：清

梦中曾到，向东林结社，西林拄笏。大石桥边呼慧远，不畏虎声剩谷。鹿洞芝肥，麝囊花紫，醉倚芙蓉簇。白云留我，莲花峰下同宿。醒后游迹俱非，衣鹑马狗，仍逐穷途哭。十载天涯几两屐，踏遍太行千曲。投笔归来，布帆无恙，稳泛浔江绿。青山相对，形容偃蹇如仆。
酹江月五首·其五
作者：蒋士铨
朝代：清

清门娣姒，周蚤寡行年，四十有四。张姒年才三十六，有妾廉姬廿岁。三女随肩，笔状砚匣，听讲周难旨。琐窗灯火，幽闲贞静如此。更有蚤寡之姑，适于黄者，携女归相倚。女亦聪明分砚席，惠性兰心无二。孟慕神仙，仲矜义烈，笑问黄家妹。妹云毋泥，得时皆可为耳。
酹江月五首·其四
作者：蒋士铨
朝代：清

布帆无恙，是独往独来，不同漂泊。越鸟寻巢归翼，健送喜声传乾。鹊辟蠹香，浓浮蛆？满，竟把虚舟缚。无心出岫，依然去卧岩壑。忆我当日归舟，也会画取，白舫青油幕。不道十年成罪案，人骂樊川轻薄。事等烟云，君携图史，检点波涛恶。时来风送，明年还到京雒。
酹江月五首·其四
作者：蒋士铨
朝代：清
体裁：词

布帆无恙，是独往独来，不同漂泊。越鸟寻巢归翼，健送喜声传乾。鹊辟蠹香，浓浮蛆𦉥满，竟把虚舟缚。无心出岫，依然去卧岩壑。忆我当日归舟，也会画取，白舫青油幕。不道十年成罪案，人骂樊川轻薄。事等烟云，君携图史，检点波涛恶。时来风送，明年还到京雒。
醉蓬莱
作者：蒋士铨
朝代：清

向空濛无际，一片江山，舻声难住。漂泊何为，与年光来去。去国心情，送人滋味，记销魂何处。对此茫茫，最无聊赖，一园秋树。我似垂杨，管人离别，不堪回忆，潇湘如许。乍醒三眠，又身随飞絮。鬓上尘堆，襟边酒晕，叹朱颜非故。我欲无言，仗他哀雁，替人分诉。
采桑子二首
作者：蒋士铨
朝代：清

年光得得匆匆去，二十黄州。三十苏州，懒去重登太白楼。青山黄阁传何事，半为闲愁。半为忙愁，听雨江湖易白头。膝前长跪惭潘令，感上心来。悲上心来，那得高堂笑口开。停舟沽酒团乐饮，妇拨荆钗。妹拔金钗，周泽今朝却是斋。
采桑子二首·其一
作者：蒋士铨
朝代：清

年光得得匆匆去，二十黄州。三十苏州，懒去重登太白楼。青山黄阁传何事，半为闲愁。半为忙愁，听雨江湖易白头。
采桑子二首·其二
作者：蒋士铨
朝代：清

膝前长跪惭潘令，感上心来。悲上心来，那得高堂笑口开。停舟沽酒团乐饮，妇拨荆钗。妹拔金钗，周泽今朝却是斋。
金山
作者：蒋士铨
朝代：清

空青县万仞，雪浪齧孤根。元气留江影，天光缩涨痕。鱼龙阴拜舞，岩壑怒崩奔。向晚千帆没，苍茫海气昏。
金落索四首
作者：蒋士铨
朝代：清

文章薄宰官，团练新衔换。别弟陈州，去问黄泥坂。西风料峭寒剑空弹，新息云山取次看。才过谗谡松涛岸，更下泠泠瓜蔓滩。堪长叹，从来行路最艰难。好些时影压愁鞍，诗付双鬟，唱彻斜阳岸。江城百雉周，官廨三楹陋。鸡犬图书，位置皆将就。闲居屋打头访陇邱，风月岐亭供冥搜。春阴沽酒过樊口，秋雨寻诗意密州。笙歌凑，向朱陈村里共嘻游。借行窝天庆句留，定惠淹留到，四照亭边候。匀脂绽海棠，恰称朝云傍。翠袖红肌现，绝世佳人样。叹无人独自芳炫新妆，石上灵芝吐异光。鸡苏味美朝堪饷，密酒瓶卿夜对尝。闲情放，咏洗儿诗就侍姬旁。遣心情竹啸轩凉，菩萨泉香倚，铁柱扶身杖。嗟哉马正卿，来作同声应。新辟东坡，栽偏山茶盛。扁舟载月明笛飞声，羡赤壁襟怀两赋情。花欹三朵仙人鬓，菜煮元修野老羹。人天证，笑偏从贬谪见生平。不多时柏石图成，奏凯歌停喜，戎马淘西定。
金落索四首·其一
作者：蒋士铨
朝代：清

文章薄宰官，团练新衔换。别弟陈州，去问黄泥坂。西风料峭寒剑空弹，新息云山取次看。才过谗谡松涛岸，更下泠泠瓜蔓滩。堪长叹，从来行路最艰难。好些时影压愁鞍，诗付双鬟，唱彻斜阳岸。
金落索四首·其三
作者：蒋士铨
朝代：清

匀脂绽海棠，恰称朝云傍。翠袖红肌现，绝世佳人样。叹无人独自芳炫新妆，石上灵芝吐异光。鸡苏味美朝堪饷，密酒瓶卿夜对尝。闲情放，咏洗儿诗就侍姬旁。遣心情竹啸轩凉，菩萨泉香倚，铁柱扶身杖。
金落索四首·其二
作者：蒋士铨
朝代：清

江城百雉周，官廨三楹陋。鸡犬图书，位置皆将就。闲居屋打头访陇邱，风月岐亭供冥搜。春阴沽酒过樊口，秋雨寻诗意密州。笙歌凑，向朱陈村里共嘻游。借行窝天庆句留，定惠淹留到，四照亭边候。
金落索四首·其四
作者：蒋士铨
朝代：清

嗟哉马正卿，来作同声应。新辟东坡，栽偏山茶盛。扁舟载月明笛飞声，羡赤壁襟怀两赋情。花欹三朵仙人鬓，菜煮元修野老羹。人天证，笑偏从贬谪见生平。不多时柏石图成，奏凯歌停喜，戎马淘西定。
锁窗寒二首
作者：蒋士铨
朝代：清

滴粉搓酥，柳绵飞处，乱萦帘影。檐瓦曾皱，似较昨霄寒紧。想先生，梦啸苏门，放衙犹拥黄。寝欢丞真负，汝十八年，来一官酸冷。衮衮。让多少，都尉通侯，浪登台省。悲歌何益，万事不如狂饮。为群公，扫径敲冰，满炉柮榾煎浓茗。望诗人，乘兴而来，莫使求羊等。冷气难侵，寒威自远，一层遮定。森严堂户，终日帖然平正。笑银钩，动摇让他，压住狂飙劲。配冰天雪窖，褐衣毳幕，者番相称。休令。孙康映。尽帘额窗楣，霰飘霜凝。湘纨蜀锦，愧尔粗疏情性。剪青茸，悬来小门，主人疑是王子敬。正朝昏，不卷茶烟，香篆收藏并。
锁窗寒二首·其一
作者：蒋士铨
朝代：清
体裁：词

滴粉搓酥，柳绵飞处，乱萦帘影。檐瓦曾皱，似较昨霄寒紧。想先生，梦啸苏门，放衙犹拥黄紬。寝欢丞真负，汝十八年，来一官酸冷。衮衮。让多少，都尉通侯，浪登台省。悲歌何益，万事不如狂饮。为群公，扫径敲冰，满炉柮榾煎浓茗。望诗人，乘兴而来，莫使求羊等。
锁窗寒二首·其一
作者：蒋士铨
朝代：清

滴粉搓酥，柳绵飞处，乱萦帘影。檐瓦曾皱，似较昨霄寒紧。想先生，梦啸苏门，放衙犹拥黄。寝欢丞真负，汝十八年，来一官酸冷。衮衮。让多少，都尉通侯，浪登台省。悲歌何益，万事不如狂饮。为群公，扫径敲冰，满炉柮榾煎浓茗。望诗人，乘兴而来，莫使求羊等。
锁窗寒二首·其二
作者：蒋士铨
朝代：清

冷气难侵，寒威自远，一层遮定。森严堂户，终日帖然平正。笑银钩，动摇让他，压住狂飙劲。配冰天雪窖，褐衣毳幕，者番相称。休令。孙康映。尽帘额窗楣，霰飘霜凝。湘纨蜀锦，愧尔粗疏情性。剪青茸，悬来小门，主人疑是王子敬。正朝昏，不卷茶烟，香篆收藏并。
长亭怨慢
作者：蒋士铨
朝代：清

画檐上、蟾钩皎洁，也似扬州，二分明月。玉臂清辉，卷帘同坐半窗雪。凭肩私语，无那个、侬痴绝。问河畔双星，可真个、年年欢喜离别。笑多情误我，耐尽灯花磨折。循墙对影，算名士、倾城相悦。纵然教四角生轮，销不去、天涯双辙。且看你晚风，吹鬓闲愁休说。
青玉案
作者：蒋士铨
朝代：清

幽兰偶现婵娟影，把苦趣，都承领。历历摧残多少境。寻常姻眷，几番生死，劫满天才肯。珠围翠绕须臾顷，廿九年华尘梦醒。只恐香茗随骨冷。商声谱就，三九贞烈，淑女当思省。
题施生诗本并柬黄生
作者：蒋士铨
朝代：清

棋镫雪屋暂淹留，相倚真同李郭舟。才大士多嗟不遇，情深人每善言愁。江东年少双行笈，燕市天寒一敝裘。史馆餐钱书局纸，因贫聊复与沈浮。
题画
作者：蒋士铨
朝代：清

不写晴山写雨山，似呵明镜照烟鬟。人间万象模糊好，风马云车便往还。
资江酬友
作者：蒋大年
朝代：清

敢将风雨怨途泥，山色遥怜望里迷。放艇烟花同泛泛，怀人池草但萋萋。怪从北地来鸿翮，肯为东风逐马蹄。楚泽由来悲滞客，浮云不散万峰西。
游华山
作者：蒋天麟
朝代：清
体裁：七言律诗

变幻烟峦日夕佳，元都有约待吾侪。寻幽径过回心石，履险斜行擦耳厓。涵宿池从岩下列，插云峰向案前排。朱甍碧瓦神仙府，常自霓旌拥玉阶。
趵突泉
作者：蒋天麟
朝代：清
体裁：七言律诗

薄宦清齐岁月迁，寻幽趵突最涓涓。人间自是无双水，天下谁称第一泉。满泛波光明似雪，平分清影碧于天。春芽剩有家山品，分付奚奴取次煎。
途中望泰岱
作者：蒋天麟
朝代：清
体裁：七言律诗

万壑层峦翠欲连，振衣策马过平川。石闲云起明残雪，日观风来逗晚烟。南列千岩崇泰岱，东封七十祀神仙。秦槐汉柏高今古，圣世何劳封禅篇。
春游即事
作者：蒋如荃
朝代：清
体裁：七言律诗

撩人春色初晴候，结伴相寻载一尊。蓬户风清穿燕子，江干水涨上河豚。青围柳色前朝寺，红晕桃花隔浦村。一带晚烟山岫隐，半钩新月照黄昏。
送郑渔浦之新安
作者：蒋如荃
朝代：清
体裁：七言律诗

青山叠叠水悠悠，名士驰驱续旧游。半榻宵寒茅店月，一鞭风冷菊花秋。白云影里饶诗兴，黄叶村中问酒楼。天路有鸿回北翅，尺书好慰远人愁。
侍袁太夫人夜弈
作者：蒋季锡
朝代：清

小院梧桐月满时，夜凉无事试敲棋。妇姑原有相传谱，莫怪今宵下子迟。
家园新茶寄大儿兴吾
作者：蒋季锡
朝代：清

才交谷雨摘旗枪，焙得春茗寄远尝。画省烹时须细品，可能比并婺源香。
春日书怀寄呈家慈曹太夫人
作者：蒋季锡
朝代：清

经春风雨兴阑珊，瞥见庭花暂解颜。十载未归虞仲里，终朝长对陆机山。裁云有句凭他巧，赋雪无才信我顽。最喜板舆无恙在，何当芳径一追攀。
车遥遥
作者：蒋季锡
朝代：清

车遥遥，挥驽马。红尘扑面金铃迟，鞭呼恃有驱车者。路旁杨柳藏驿楼，十里五里行不留。蒙山之阳泗水北，石路险涩程途忧。仆夫告瘁往复来，行人多向黄金台。晚月晨星竞驰逐，三万六千双转毂。车遥遥，驽马骄。侬家家近白蘋浦，几时归去乘吴舠。
和黄君藜阁消暑五律·其一
作者：蒋宗琬
朝代：清
体裁：五言律诗

何处堪消暑，明湖莫妙时。荷新浮翠盖，柳暗漾青丝。画舫空亭系，渔歌别浦移。沧溟多胜迹，题咏少新词。
和黄君藜阁消暑五律·其三
作者：蒋宗琬
朝代：清
体裁：五言律诗

何处堪消暑，来游趵突泉。翻空云里月，涌破水中天。茗煮良朋集，棋邀羽客便。登瀛应不远，佳境入联翩。
和黄君藜阁消暑五律·其二
作者：蒋宗琬
朝代：清
体裁：五言律诗

何处堪消暑，移居到鹊华。浑忘歌舞地，疑入竹林家。凉意生丛苇，清香透嫩茶。嚣尘无半点，俗客漫停车。
和黄君藜阁消暑五律·其四
作者：蒋宗琬
朝代：清
体裁：五言律诗

何处堪消暑，亭幽曲水名。临流情澹荡，观弈眼分明。笛听青楼曲，砧敲白石声。茶烟浮一缕，披豁睹天晴。
画梅
作者：蒋宗琬
朝代：清
体裁：七言绝句

早开曾未惜春光，一样疏枝觉暗香。脱尽恒溪余傲骨，不知人世有冰霜。
送友返棹
作者：蒋宗琬
朝代：清
体裁：七言绝句

波明草媚衬浮槎，晓发江干暮抵家。小别无须折杨柳，送君一路看黄花。
八月十六日湖楼坐雨
作者：蒋宝龄
朝代：清

黄雪已飘尽，余香犹恋枝。那堪连日雨，辜负艳秋时。山气隔烟没，橹声缘岸迟。坐看湖水涨，难践鹭鸥期。
湖楼杂诗
作者：蒋宝龄
朝代：清

一径烟荒画㡧开，孤游转爱废亭台。也知尽有春妍处，不称残衫破帽来。掩关几度忍乾饥，无赖春禽苦劝归。却感多情老杨柳，长条绾我独依依。易逝繁华等水流，水媐过后断豪游。寂寥不少湖边客，间与斜阳写古愁。群峰倒影碧波澄，清夜无眠槛独凭。赢得湖头人共说，五更楼上有诗镫。
湖楼杂诗·其一
作者：蒋宝龄
朝代：清

一径烟荒画㡧开，孤游转爱废亭台。也知尽有春妍处，不称残衫破帽来。
湖楼杂诗·其三
作者：蒋宝龄
朝代：清

易逝繁华等水流，水媐过后断豪游。寂寥不少湖边客，间与斜阳写古愁。
湖楼杂诗·其二
作者：蒋宝龄
朝代：清

掩关几度忍乾饥，无赖春禽苦劝归。却感多情老杨柳，长条绾我独依依。
湖楼杂诗·其四
作者：蒋宝龄
朝代：清

群峰倒影碧波澄，清夜无眠槛独凭。赢得湖头人共说，五更楼上有诗镫。
赠张云生先生·其一
作者：蒋家栋
朝代：清
体裁：七言律诗

先生大有异人风，花发萧萧道气充。万卷诗书为蕴蓄，一盘苜蓿老英雄。文章不论殊时俗，寿纪于今孰偶同。自古长才稀遇合，可怜昭谏困江东。
赠张云生先生·其二
作者：蒋家栋
朝代：清
体裁：七言律诗

松柏天资耐岁寒，乡村孤馆托身安。问奇有客时携酒，养寿唯书不炼丹。句读诲人真不倦，箪瓢随处亦身欢。却惭慵鬻风尘客，愿学讴吟入教坛。
仲春既望得春雨
作者：蒋家桢
朝代：清
体裁：七言律诗

勒住花梢与柳梢，峭寒冷雨到今朝。骚人倦卧层楼听，野水平添数尺潮。带湿莺声啼不起，锁山云影重难销。此时无计为消遣，茅店闲斟酒一瓢。
初夏有感
作者：蒋家桢
朝代：清
体裁：七言绝句

一闻春去一惊心，如此韶华感不禁。身世自惭尘莽莽，岁时竟尔度骎骎。
桃源泛舟
作者：蒋家桢
朝代：清
体裁：七言律诗

花随流水水随花，春水桃花望眼赊。两岸缤纷红不断，半篙活泼绿无涯。挥毫作记推陶令，载酒呼船觅阮家。莫道人间无胜境，穷源易误路三叉。
桃花浪
作者：蒋家桢
朝代：清
体裁：七言绝句

武陵遗种散江东，留得春光满眼红。有意桃随花信发，无边浪逐雨声通。
武昌夜泊
作者：蒋家桢
朝代：清
体裁：五言律诗

汉南回首处，疏柳尚含烟。木叶刚飘地，秋声已上天。寒星稀可数，残月冷无边。明日江东去，遥闻鼓鼙喧。
秋日杂感
作者：蒋家桢
朝代：清
体裁：七言律诗

为怕西风半掩门，敞衾昨夜不曾温。胡笳互动征人泪，牧马悲鸣楚客魂。密雨斜侵花寂寞，碧云深锁月黄昏。故园何事无消息，梧叶飘零落酒樽。
草地步月
作者：蒋家桢
朝代：清
体裁：五言律诗

已抱离家感，偏逢月倍明。荒园孤客影，微火读书声。夜永千重泣，时危一剑横。壮心消欲尽，无寐到三更。
送春
作者：蒋家桢
朝代：清
体裁：七言律诗

百五韶光迅速行，满腔风景与谁鸣。花飞红雨残春送，柳著青烟早夏迎。燕语呢喃惊蝶梦，莺啼宛转恋痴情。不知春色归何处，有约来年续旧盟。
重九登高
作者：蒋家桢
朝代：清
体裁：七言律诗

梧桐叶落夕阳天，一望湖山翠色连。燕去故巢余雨冷，鸿来古塞破寒烟。慵看红蓼增秋思，独与黄花结酒缘。为问宦游诸客子，登临能不感华年。
同友人山游杂记
作者：蒋宸仪
朝代：清
体裁：五言律诗

僻性耽丘壑，相携作胜游。马行层蹬缓，路入一峰幽。鸟影空潭静，蝉声凉叶秋。到来知近午，清磬出松楸。
春游即景
作者：蒋宸仪
朝代：清
体裁：五言律诗

已过前村路，行投石径间。涧喧春夜雨，云抱夕阳山。谷口鸟声静，松根人意闲。悠然耽野趣，日暮不知还。
登城眺瞩
作者：蒋宸仪
朝代：清
体裁：七言律诗

萧萧木叶下西风，闲倚层城四望通。泽国芙蓉秋雨外，荒村薜荔夕阳中。将军蛟虎风云散，上相楼台草树空。一为悲欢一搔首，暮烟寒野叫孤鸿。
挽彭玉麟联
作者：蒋尔康
朝代：清
体裁：联

德已备皋陶九言，听朝野声称，真个不息自强，有道如矢；谥可赅周公卅字，录水陆功绩，何徒追补过失，肇敏行成。
燕都清明写怀
作者：蒋履
朝代：清

山村门径长蓬藜，燕子归来雨一犁。坐向小窗春睡足，何须朝市问端倪。
重过黔南
作者：蒋履
朝代：清

寒燠变昏旦，穿云去去迟。悬崖乌撒路，短草暮春时。野寺看泉窦，山田散雨丝。归心正愁寂，怕听《鹧鸪词》。
和屠东蒙田间晓步韵
作者：蒋岍
朝代：清
体裁：古风

桔槔响榛薄，城市犹熟眠。苍凉望朝墩，秉耒竞欲前。老翁起饭牛，超遥向东阡。瀼瀼草间露，漠漠墟中烟。众鸟亦相逐，始秋云物鲜。兹焉不努力，何以谋粥饘。曳裾事干禄，斯文诚足怜。理生苟茫昧，奚取腹便便。诛茅念我祖，逶迤农圃连。长水当巽隅，浮图峙西偏。一为化人居，弃置颇有年。揽物遂兴叹，躬耕思昔贤。
吴塔夜发
作者：蒋师轼
朝代：清

三更月满船，载梦溯前浦。天水夜寥寂，微风数声橹。尘事忽萧然，秋心入虫语。
奔牛雨泊
作者：蒋师轼
朝代：清

云波瑟瑟夜迢迢，偪仄篷窗酒力消。短笛声中风又雨，残镫和梦落寒潮。
晓过扬州
作者：蒋师轼
朝代：清

潮声风力一帆遒，午夜霜花冷舵楼。幽梦初醒江海曙，人携残月到扬州。
秋夕
作者：蒋师轼
朝代：清

木末秋云飞，晚霞不成霁。凉风动虚幌，杂卉媚幽砌。坐对日西匿，遥空但阴翳。向夕蛩声来，秋心忽满地。焚膏手残帙，万籁感情思。羡他邻妇织，已为岁寒计。
秋晴游妙相庵同周二守卿周大凤笙筱园绍由弟
作者：蒋师轼
朝代：清

生公性疏旷，相与坐忘机。水木通禅意，烟云浸客衣。清谈听落叶，散步入林霏。为问随园胜，苍山夕照微。四壁藓花滋，清华壁上诗。可怜湘水恨，如诵楚骚词。泉石宜清供，兰荪托远思。高风安可仰，庭木蔚寒姿。
秋晴游妙相庵同周二守卿周大凤笙筱园绍由弟·其一
作者：蒋师轼
朝代：清

生公性疏旷，相与坐忘机。水木通禅意，烟云浸客衣。清谈听落叶，散步入林霏。为问随园胜，苍山夕照微。
秋晴游妙相庵同周二守卿周大凤笙筱园绍由弟·其二
作者：蒋师轼
朝代：清

四壁藓花滋，清华壁上诗。可怜湘水恨，如诵楚骚词。泉石宜清供，兰荪托远思。高风安可仰，庭木蔚寒姿。
立秋夕
作者：蒋师轼
朝代：清

今夜三更月，梧桐一叶秋。搴帏望河汉，清影下西楼。蛩语尔何意，露华凉不收。惊心岁华晚，风色动吴钩。
绝句
作者：蒋师轼
朝代：清

茅茨俯流水，寒筱摇烟霏。牧笛下前径，一双鱼翠飞。
送汪宝素之武昌
作者：蒋师轼
朝代：清

汉广通三湘，兰芷多于草。春风一以至，舒华媚清晓。遥遥屈宋艳，落英嗟已槁。愿君搴孤芳，缠绵发天藻。相逢江上人，遗之寄东道。
挽吴可读联
作者：蒋常垣
朝代：清
体裁：联

事君能致身，以言争，以尸谏，三代直道犹存，应同卫史鱼并传不朽；成仁而取义，是名宦，是乡贤，千秋公论自在，肯让王文恪专美于前。
挽吴可读联
作者：蒋常垣
朝代：清
体裁：联

以死建言，可愧后死者；舍生取义，其惟先生乎。
禹陵
作者：蒋平阶
朝代：清
体裁：五言排律

撬辇逢尧祀，垂裳拜舜年。剖圭开日月，瘗玉镇山川。南幸游方豫，东巡驾不还。衣冠辞岳牧，剑舄步神仙。寝庙春常闭，宫车夜自悬。千秋明德远，万众寸心虔。海阔沧江外，星临斗柄前。金茎留晓露，碧殿锁青烟。魍魉犹留鼎，蛟龙想负船。秦碑荒草合，汉畤白云连。苍水书难得，玄狐箓可传。按图通百粤，泪尽九疑天。
送李分虎之滇黔
作者：蒋平阶
朝代：清
体裁：五言排律

万里南中路，春风入五溪。地分铜柱北，山险桂林西。树酒尊堪泛，箄船棹自携。关梁庄蹻设，碑字武乡题。水出滇池倒，天临瘴岭低。鸟言通八部，绣面接诸黎。圣武初经略，征南振鼓鼙。三军持毕节，一战下和泥。荒服开州郡，穷边走寄鞮。阑干红罽入，歌舞白狼齐。汉使难重问，磨崖不可梯。乌蛮新幕府，属国旧朱提。君听南征曲，能令乡思迷。山深鹦鹉语，花老杜鹃啼。河外青蛉县，关前白马氐。还将《碧鸡赋》，迟尔到金闺。
送罗梦章比部省亲还蜀
作者：蒋平阶
朝代：清
体裁：七言律诗

归心遥系武功天，巫峡春风万里船。锦水有桑堪养母，邛关何地可筹边？云迷八阵愁鱼复，路转三巴泣杜鹃。自叹碧鸡词赋客，十年旌节竟空悬。
和赵菁衫九日留别之作
作者：蒋庆第
朝代：清

瑟居万绪春茧抽，冷蛩夜促黄花秋。朝来幅幅塞云黑，使我意在北山北。天边一雁扬音来，明湖作酒三千杯。败荷点霜碎于缬，忽如绿沼朱华开。三年人事苦颠蹶，视我星星酒中发。枯枝自抱真寒蝉，满腹秋心瘖不发。绣袍才子工挽强，蜀江鸳锦仙机张。袖底江山出新藁，汗流湜籍未足道。济南名士开敦槃，飞霞结佩芙蓉冠。大者兵车细屝屦，约束仗尔为齐桓。揽袪断辔争遮挽，却愁十日不尽欢。彩笺炫眼一篇玉，别情万叠秋波绿。灌夫意气班超侯，四十男儿那刺促。短鞭脱壁风生衣，一夕言归即日归。身骑土牛且东鲁，乡心叶叶离亭飞。
放衙
作者：蒋庆第
朝代：清

隔坐青山劝放衙，小胥敛牍趁归鸦。城颓古堞斜通路，菊瘦荒畦晚见花。乡思涉秋浓胜酒，名心退老薄于纱。药囊抛掷书签冷，太息吾生拙画蛇。
负儿林檎下
作者：蒋庆第
朝代：清

负儿林檎下，儿啼索果尝。辞树十五年，儿身如父长。林檎蠹不实，我身安得强。悠然寒日晖，迫暮趋平冈。此木傥未薪，戒儿长毋忘。
雪意
作者：蒋庆第
朝代：清

已度清霜有夙期，冻云徐展峭风迟。一枝作态梅痕活，半晌惊寒鹤梦疑。客舍长安愁酒价，吟情灞岸动鞭丝。生绡淡墨何人会，绝胜纷纷舞絮时。疏树无声雀不哗，深深云叶暗含花。气沈野水画先瘦，暝入寒村烟半遮。结束槿墉除废蔓，安排茗具点新芽。有人纸帐清宵卧，误唤溶溶梦里家。
雪意·其一
作者：蒋庆第
朝代：清

已度清霜有夙期，冻云徐展峭风迟。一枝作态梅痕活，半晌惊寒鹤梦疑。客舍长安愁酒价，吟情灞岸动鞭丝。生绡淡墨何人会，绝胜纷纷舞絮时。
雪意·其二
作者：蒋庆第
朝代：清

疏树无声雀不哗，深深云叶暗含花。气沈野水画先瘦，暝入寒村烟半遮。结束槿墉除废蔓，安排茗具点新芽。有人纸帐清宵卧，误唤溶溶梦里家。
感旧二首
作者：蒋延鋐
朝代：清

玉洞桃花也自红，拟将烂漫答春风。岂知狂客归来晚，零落青山碧涧中。习静长翻《般若经》，每依月观与风亭。自从环佩无消息，檐马丁冬不忍听。
感旧二首·其一
作者：蒋延鋐
朝代：清

玉洞桃花也自红，拟将烂漫答春风。岂知狂客归来晚，零落青山碧涧中。
感旧二首·其二
作者：蒋延鋐
朝代：清

习静长翻《般若经》，每依月观与风亭。自从环佩无消息，檐马丁冬不忍听。
落花诗和韵
作者：蒋延鋐
朝代：清

王孙何事不重游，零落秾华略似秋。燕蹴恰逢沾舞袖，风扶犹欲上歌楼。今生约已东皇判，未了缘从夕照留。色相由来总无著，有生只合住丹丘。
刘碧鬟墓
作者：蒋廷恩
朝代：清

何年小谪住尘寰，来鹤香消事等闲。夜月有灵吟白雪，落花无主葬青山。一春梦短朱门里，千古魂归玉树间。檐铁新词谁卒读，杜鹃啼断血痕斑。
和子逸夜坐韵
作者：蒋廷锡
朝代：清

蘋末风生白葛轻，小庭景物又秋声。相看酒户随年减，剩有诗怀入夜清。荷叶翻时珠露泻，豆花香处乱蛩鸣。桐轩莫谓无多地，一片宽间江海情。
城西秋望
作者：蒋廷锡
朝代：清

井梧庭竹已秋风，唯有登临兴未穷。高阁三层烟树里，青山半角夕阳中。一行雁齿斜城界，万井鱼鳞碧瓦丛。眼力微茫天地阔，两湖如镜漾晴空。
家园消夏
作者：蒋廷锡
朝代：清

荒畦种蚕豆，小圃栽萝蒿。蒿长豆荚大，摘采宁辞劳。驱愁似避疟，寻乐如追逃。缅怀一亩宫，犹是先人膏。一时功名意，于我吹鸿毛。清晨石上立，爽气西山高。会意不在远，偶吟兴自适。松花缀黄玉，香气发蒸栗。落粉如饭煮，不向道人乞。静观草木趣，闲得鱼鸟逸。看月有隙地，弹琴有壤室。世事比狮子，解弄得六出。来日苦尚多，得失那可必。草长塞三径，芟拔为锄荒。独留蜀葵花，红白遥相望。绿萝深窈窕，高松倚青苍。虽无向日心，而得枝叶昌。庭前堆乱石，横卧如群羊。还疑身入群，对石两相忘。
家园消夏·其一
作者：蒋廷锡
朝代：清

荒畦种蚕豆，小圃栽萝蒿。蒿长豆荚大，摘采宁辞劳。驱愁似避疟，寻乐如追逃。缅怀一亩宫，犹是先人膏。一时功名意，于我吹鸿毛。清晨石上立，爽气西山高。
家园消夏·其三
作者：蒋廷锡
朝代：清

草长塞三径，芟拔为锄荒。独留蜀葵花，红白遥相望。绿萝深窈窕，高松倚青苍。虽无向日心，而得枝叶昌。庭前堆乱石，横卧如群羊。还疑身入群，对石两相忘。
家园消夏·其二
作者：蒋廷锡
朝代：清

会意不在远，偶吟兴自适。松花缀黄玉，香气发蒸栗。落粉如饭煮，不向道人乞。静观草木趣，闲得鱼鸟逸。看月有隙地，弹琴有壤室。世事比狮子，解弄得六出。来日苦尚多，得失那可必。
得邵甘来中州信感赋
作者：蒋廷锡
朝代：清

昔年郊野逐行旌，马上风烟今古情。枯木远当人面立，白云低向屋头生。召陵地僻初无县，博浪沙横旧有城。零落雄图同怅望，驿亭为我觅题名。
柴荒
作者：蒋廷锡
朝代：清

庭中多草莱，阶下多松竹。朝取炊晨餐，夜拾煮夜粥。松竹易以尽，草莱生不足。朝持百钱去，暮还易一束。湿重不可烧，漉米不能熟。八口望曲突，嗷嗷叹枵腹。前月山中行，山木犹簇簇。今从山下过，遥望山尖秃。农民无以爨，焚却水车轴。田事更无望，拆屋入城鬻。鬻之富贵家，可以烂鱼肉。
涿州
作者：蒋廷锡
朝代：清

远树微茫缀碧空，范阳驿畔塔铃风。惊回驴背江南梦，恍似金山落照中。
甲戌除夕
作者：蒋廷锡
朝代：清

间过流光实可怜，半生狼藉旧山川。灞桥风雨留残迹，瓜步云烟忆渡船。庾信声名《枯树赋》，贾生经济《治安篇》。此情已作今宵梦，细数更筹待隔年。
看梅
作者：蒋廷锡
朝代：清

横列春山翠帐开，几株相映白皑皑。轻烟未散月未上，放鹤亭边雪欲来。
续古诗
作者：蒋廷锡
朝代：清

松萝良有托，葛蔓亦有依。丘中一贫士，四海无所归。日饮涧中水，朝采山上薇。天寒水结冰，年深薇渐稀。浩吟《悲哉行》，君子其庶几。游鱼跃池乐，苑马腾枥肥。岂知鸿鹄志，不逐燕雀飞。
表忠观
作者：蒋廷锡
朝代：清

流离五季遍干戈，草窃英雄幸遇多。一角国分唐土地，百年庙共宋山河。凌烟阁上功臣像，衣锦营中驷马歌。为问贩盐为盗日，仲谋曾许较如何？
豆荒
作者：蒋廷锡
朝代：清

西北多高田，种花亦种豆。夏至二十日，播植唯其候。刈草复治秽，深耕还浅耨。疏根欲其干，粪土欲其厚。望荚成二七，不先亦不后。谁知入五月，雨下大且骤。豆苗未盈寸，披靡倒若蹂。水浸及湿蒸，空败不可救。绵连势更甚，长草如长寇。戽水倏复盈，筑岸旋已仆。浩歌《南山诗》，酌酒聊自酹。
送陶子师任昌化
作者：蒋廷锡
朝代：清

崖门图画便凄然，况复穷荒在日边。道险不知山水趣，法宽犹用宋元钱。月明黄木湾头驿，人语红蕉花畔船。只有一端廉吏计，木棉花发省装绵。
题小颠墨竹
作者：蒋廷锡
朝代：清

画竹不如真竹真，枝叶易似难得神。风晴雨露皆有意，子瞻与可无其人。去岁辟地栽新竹，枝叶离披覆茅屋。竹梢枯劲竿清瘦，久久可以医吾俗。昨夜雨过月上时，壁上掩映青青枝。张子对之无一语，淋漓泼墨发异思。淡烟轻雾笔底生，枝枝尽带风雨声。移向乾明寺中挂，壁石好撰张颠名。
抵行在率赋
作者：蒋廷黻
朝代：清

频年清镜点吴霜，回首燕京道路长。千里不辞冰雪劲，一官耻为斗升忙。乍瞻魏阙真疑梦，重睹尧天喜欲狂。闻道深宫珍贡却，愿将在莒祝毋忘。
挽张百熙联
作者：蒋式瑆
朝代：清
体裁：联

休休有容古秦誓，一个臣公无愧耳；郁郁长往在高位，惟仁者天亦忌之。
次韵张欣木王熙玉山行
作者：蒋德馨
朝代：清

峚山崒嵂高入天，黄华赤实相新鲜。玉膏五色出其上，采食传自羲轩前。庸成册府号群玉，中绳四辙何岿然。玄圃夜光任堆积，如环如玦如钩拳。腐儒目论等蚁蠛，盖笠何处窥方圆。胸襟龌龊饱尘堁，恨无三斛纯灰湔。澎湖环岛三十六，峨眉秀色纷联娟。传闻玉山最夐绝，月明往往翔群仙。蜃楼缥缈大海出，鹊桥恍惚银河填。君从何处觌灵境，步虚声落青云边。波澜虚堂动澎湃，造化真宰工劖镌。阳侯天吴下欻吸，海鳞巨兽来蟃蜒。骊龙睒旸介鲸吼，熊咆虎啸惊层巅。玉山仿佛出云表，神芝万顷森琼田。列真耕烟种瑶草，亦有联襼仍摩肩。蛮獞犵狫不得上，仰视？眙徒扳牵。猎缨危坐再三读，心游目想神为颠。即今天南贼未靖，譬如余毒犹缠绵。怒臂已知难拒辙，断流尚复思投鞭。楼船指顾下漳浦，六师士马皆精妍。昆冈玉石惧同烬，山灵呵护当求全。虎门两峰最扼要，渊渟岳峙相回旋。狼㬻嗅金通货币，安息摹面输刀钱。咽喉慎勿俾拦入，重教鸷鸟思飞骞。孙卢往事有前鉴，除根遗种功相悬。磨盾草檄要公等，耳雷鼻火方壮年。黄羊肋似露浆味，渴饮其血何嫌膻。曷为韫玉方待价，寂寂空抱柯亭椽。白虹烛天光万丈，披图视宝非无缘。期君勒铭玉山上，锦衣他日珂乡还。
次韵张欣木王熙玉山行
作者：蒋德馨
朝代：清
体裁：古风

峚山崒嵂高入天，黄华赤实相新鲜。玉膏五色出其上，采食传自羲轩前。庸成册府号群玉，中绳四辙何岿然。玄圃夜光任堆积，如环如玦如钩拳。腐儒目论等蚁蠛，盖笠何处窥方圆。胸襟龌龊饱尘堁，恨无三斛纯灰湔。澎湖环岛三十六，峨眉秀色纷联娟。传闻玉山最夐绝，月明往往翔群仙。蜃楼缥缈大海出，鹊桥恍惚银河填。君从何处觌灵境，步虚声落青云边。波澜虚堂动澎湃，造化真宰工劖镌。阳侯天吴下欻吸，海鳞巨兽来蟃蜒。骊龙睒旸介鲸吼，熊咆虎啸惊层巅。玉山仿佛出云表，神芝万顷森琼田。列真耕烟种瑶草，亦有联襼仍摩肩。蛮獞犵狫不得上，仰视𥈭眙徒扳牵。猎缨危坐再三读，心游目想神为颠。即今天南贼未靖，譬如余毒犹缠绵。怒臂已知难拒辙，断流尚复思投鞭。楼船指顾下漳浦，六师士马皆精妍。昆冈玉石惧同烬，山灵呵护当求全。虎门两峰最扼要，渊渟岳峙相回旋。狼㬻嗅金通货币，安息摹面输刀钱。咽喉慎勿俾拦入，重教鸷鸟思飞骞。孙卢往事有前鉴，除根遗种功相悬。磨盾草檄要公等，耳雷鼻火方壮年。黄羊肋似露浆味，渴饮其血何嫌膻。曷为韫玉方待价，寂寂空抱柯亭椽。白虹烛天光万丈，披图视宝非无缘。期君勒铭玉山上，锦衣他日珂乡还。
跋英庭叔闽游诗卷
作者：蒋德馨
朝代：清

回首江郎石，氛埃迥未消。习流方下濑，度岭温停轺。离乱儒冠贱，风尘驿使遥。沈吟可哀曲，天半望虹桥。
题潘伴霞漱芳阁诗稿
作者：蒋徽
朝代：清

小谪三湘亦俊游，彩鸾写韵有高楼。怪来诗思清于水，玉女盆曾借洗头。
景州董子故里
作者：蒋恭棐
朝代：清

嫚秦废学校，坑儒并焚书。师吏辜诵说，《六经》归榛芜。汉兴虽天授，创业由征诛。典礼命叔孙，绵蕞诚区区。百年生董子，私淑洙泗徒。下帷绝窥园，精心究典谟。从容对三策，致君期唐虞。武皇内多欲，遇之以虚拘。讵能崇正学，诏令相江都。后复相胶西，骄主重谄谀。诚正能感通，两地无龃龉。邪臣怀妒嫉谲计何从摅。《春秋》详灾异，众口訾其迂。弟子昧师说，妄谓论大愚。获罪得免死，諴口全其躯。所幸圣道明，邪正分殊途。以待后来者，迭起胥匡扶。有宋五子兴，直溯姬孔初。日月悬中天，蒙翳消云衢。何人启涂径，广川实先驱。而胡昌黎伯，吐辞取敷腴。屈原司马迁，子云与相如。论道遗董子，所见犹偏隅。我过景州里，祠宇丛枌榆。稽拜瞻仪容，和粹缅真儒。王道复谁陈，揽辔空踟蹰。
挽黄道让联
作者：蒋惇典
朝代：清
体裁：联

后少陵九百年生，官仍水部，诗敌草堂，古往今来，并有千秋应不朽；与太白同一日死，君喜凌风，我愁对月，人间天上，可怜再见渺无期。
挽彭玉麟联
作者：蒋承亮
朝代：清
体裁：联

立勋烈以曾左为伍；仰德化于淑艾之中。
路亭联
作者：蒋振先
朝代：清
体裁：联

走东走西，无非为名利牵，忙里偷闲，此地消停坐坐；过来过往，都是些儿女债，苦中作乐，大家打个呵呵。
史梦兰继室田太夫人九十大寿
作者：蒋挹浮
朝代：清
体裁：联

喜溢重闱，看几辈玉树琼枝，尽涵育太和气象；筵开寿母，借一阕燕歌赵舞，好报答九十春光。
武侯祠联
作者：蒋攸铦
朝代：清
体裁：联

曰宫曰殿，曰幸且曰奔，诗史留题，千古犹存正统；书吴书魏，书汉不书蜀，儒臣特笔，三分岂是偏安。
一枝春
作者：蒋敦复
朝代：清

巧绾银丝，更匀排、翠朵者般工致。娇黄半吐，宛转撩人情思。天寒九九，费揎袖、玉纤拎起。莫错认、茉莉风凉，悄看水晶帘底。和烟似挑鸦觜。想山中采药，麻姑来未。横陈怕嚼，别是绿华风味。红珠斗怅，待低挂、粉酥香腻。微照影、瘦烛光摇，蜡花灺矣。
一枝春
作者：蒋敦复
朝代：清
体裁：词

巧绾银丝，更排匀翠朵，者般工致。娇黄半吐，宛转撩人情思。天寒九九，费揎袖、玉纤拎起。莫错认、茉莉风流，悄看水晶帘底。和烟似挑鸦嘴。想山中采药，麻姑来未。横陈怕嚼，别是绿华风味。红珠斗帐，待低挂、粉融香腻。尽消受、倦倚薰笼，静闻花气。
一络索
作者：蒋敦复
朝代：清

多谢啼鹃辛苦。送飞花去。飞花原不恋繁华，真不恨、风和雨。日暮画楼红树。病伤幽素。瑶天空絮茫茫烟，水断梦、人何处。
一萼红二首
作者：蒋敦复
朝代：清

茜窗深。记琼箫度曲，眉恨暗侵寻。玉夜初凉，檀膏半注，微听莲漏沈沈。断魂处、年华似羽，剩花外、残梦托幽禽。杨柳青烟，海棠红雨，池馆春阴。谁想倦游词客，甚江湖载酒，兰雪题襟。扇底歌阑，绡边泪聚，惜别何况如今。空自按、霓裳旧曲，听风水、谁为觅余音。闲趁斋鱼粥鼓，直恁飘零。渺芙蓉。鬲苍烟一片，凉意入银塘。帝子愁深，佳人梦浅，无数水佩风裳。断霞晚、吟边日暮，听渔唱、谁和白蘋乡。木叶微波，菱花满镜，遥忆琼妆。天际湘灵鼓瑟，但数峰青峭，红冷斜阳。弄水船头，罗裙裹鸭，何似覆取鸳鸯。更留得、瑶华采采，荡兰桨、越女艳歌长。可惜西风瘦影，楼外香光。
一萼红二首·其一
作者：蒋敦复
朝代：清

茜窗深。记琼箫度曲，眉恨暗侵寻。玉夜初凉，檀膏半注，微听莲漏沈沈。断魂处、年华似羽，剩花外、残梦托幽禽。杨柳青烟，海棠红雨，池馆春阴。谁想倦游词客，甚江湖载酒，兰雪题襟。扇底歌阑，绡边泪聚，惜别何况如今。空自按、霓裳旧曲，听风水、谁为觅余音。闲趁斋鱼粥鼓，直恁飘零。
一萼红二首·其二
作者：蒋敦复
朝代：清

渺芙蓉。鬲苍烟一片，凉意入银塘。帝子愁深，佳人梦浅，无数水佩风裳。断霞晚、吟边日暮，听渔唱、谁和白蘋乡。木叶微波，菱花满镜，遥忆琼妆。天际湘灵鼓瑟，但数峰青峭，红冷斜阳。弄水船头，罗裙裹鸭，何似覆取鸳鸯。更留得、瑶华采采，荡兰桨、越女艳歌长。可惜西风瘦影，楼外香光。
三姝媚
作者：蒋敦复
朝代：清

疏灯摇梦惯。检愁痕今宵，酒醒何限。倦旅关河，祗带围宽尽，故襟尘浣。想见天寒，空倚竹、碧牵萝蔓。怕问春来，都解双栖，等闲莺燕。望远垂杨遮断。漫道是天长，比相思短。人倚琼窗，记紫箫度曲，翠尊开宴。华发无情，能几度、东风吹变。悔住江南波绿，迢迢恨满。
临江仙
作者：蒋敦复
朝代：清

庭院昏黄蕉梦绿，画帘窣地愔愔。玉人微叹出花阴。生衣围翠桁，凉月浸瑶琴。絮尽春愁谁劝汝，杏梁双燕红襟。从今定不许伤心。挑灯成独自，扶病又沈吟。
临江仙慢
作者：蒋敦复
朝代：清

片叶下湘浦，四山暮雨，篷背潇潇。翠愁外、蘋花几点烟飘。波遥。奈乡梦阻，碧云合、目断红桥。沙洲冷，听数声渔笛，鸥隐同招。魂销。旧曾游处，都付寒水迢迢。恨天涯芳草，仍赋离骚。空教。棹扁舟去，江湖约、载酒谁邀。归来也、祗布帆无恙，门外春潮。
乌夜啼
作者：蒋敦复
朝代：清

梁燕双栖梦稳，钗虫斜缀釭明。花阴寂寂金铃语，罗袜湿无声。今夕偏磨好事，教人无奈多情。画桥明日垂杨柳，丝雨绿愁莺。
九张机
作者：蒋敦复
朝代：清

一张机。含愁人在画楼西。金梭轧轧流如水，华年过了，婵娟二八，长自惜芳菲。两张机。双鸳鸯线两边齐。上边织个双头蕊，双花双鸟，双双偷觑，双脸各双偎。三张机。玉人微困小腰支。恹恹只恨闲天气，往常欢笑，绿纱窗子，日影不多时。四张机。红蚕心里只多丝。多情不管难眠起，一春蕉萃，丝丝吐尽，化作金缕衣。五张机。雌雄蝴蝶对人飞。教他莫逞千般媚，小儿见了，两边逢去，也有似侬时。六张机。中心安朵好花儿。好花只在侬机里。要他开到，王郎来后，不许再相离。七张机。铜壶永漏玉釭垂。满身香汗娇无力，近来消瘦，教谁知得，自解绣罗衣。八张机。明光织就欲遗谁。谁家十万缠头费，楼高西北，红绡一曲，城上乌夜啼。九张机。机中卫女旧相思。天涯草绿人千里，从前一段，如何抛却，不是不怜伊。
二郎神
作者：蒋敦复
朝代：清

绣帘卷起，悄不见、夕阳红影。但几树垂杨，几重芳草，几点梨花雨冷。长日恹恹愁时节，怕又是、玉人多病。想瘦减黛眉，斜拢鸦鬟，倦临妆镜。重省。觉来一枕，余香销凝。仔细嘱东风，杏梁双燕，幽梦休教唤醒。陌上翠钿，曲中罗帕，过了少年芳景。须记得、早早归来，昨夜凤箫声静。
减字木兰花
作者：蒋敦复
朝代：清

梨花夜色，芳草无言春自碧。细雨疏灯。始欲愁时梦不成。轻寒恻恻。满院春风吹未得。明日新晴，枝上黄鹂第一声。
南歌子
作者：蒋敦复
朝代：清

蝶翠飞难起，鸳红瘦可怜。画楼明月好凉天。无奈玉人微病藕花前。粉涴云鬟腻，珠啼绣枕蔫。罗衾不耐五更眠。一缕香魂低守药炉烟。
双双燕
作者：蒋敦复
朝代：清

旧王谢巷，讶不似乌衣，一襟红冷。翩然淡素，鸦点夕阳难并。今夜月明露井。恁寂寂、花阴不定。黄昏剪破春愁，十二珠帘无影。香径。苔痕碧润。记扶上秋千，玉人娇俊。瑶台归去，一路絮飞烟暝。休唤梨云梦稳。道不妒、双栖谁信。肠断罨画楼西，日暮缟衣独凭。
古意一首柬范雍亭刺史王四篁二尹
作者：蒋敦复
朝代：清

消息无因问短琴，天风环佩托知音。谁怜骏马黄金骨，难悔姮娥碧海心。日暮孤兰愁道远，天寒倦羽入林深。窗前一夜听檐铎，江上还为处女吟。
古藤花馆访东坡僦居故址
作者：蒋敦复
朝代：清

老去君恩赐草莱，买田阳羡尚徘徊。三春破梦神仙骨，万里投荒宰相才。明月琼楼何处问，朝云瘴海未归来。高原酹酒呼千载，大树西风满劫灰。
咏古三首和陶·三良
作者：蒋敦复
朝代：清

丈夫意感激，身命轻如遗。一朝蝼蚁食，百辈蠮螉微。三良既以殉，黄鸟鸣哀私。壮士临隧穴，英风动灵帷。君命虽云乱，臣节敢自亏。傥使赴敌忾，视死尤如归。全躯保妻子，饰说多依违。成仁在取义，今古亮所希。我诵三良诗，怛焉中心悲。春风固烈烈，同仇赋《无衣》。
咏古三首和陶·二疏
作者：蒋敦复
朝代：清

王事云靡盬，贞臣敢求去。愧彼尸位流，庶几践高趣。车马盈东门，鸿鹄已骞举。吾思二疏心，岂厌太子傅。华毂而朱轮，赭衣满道路。公卿若小吏，要领那得顾。国体贵善全，没齿获令誉。权势相倾轧，旁观代深虑。牵犬入上蔡，惜未识时务。白帢以临刑，悲哉负儒素。钟鸣漏尽时，下士竟弗悟。知几其如神，危事岂在著。
咏古三首和陶·荆轲
作者：蒋敦复
朝代：清

车驱不复顾，入此虎狼嬴。衣冠白如雪，千里送荆卿。酒杯浇热血，努力在兹行。头颅为公掷，仰天笑绝缨。平生重意气，不尔胡豪英。击筑动天地，志已无秦声。田先生既死，樊将军何在。肝胆舞阳裂，魂魄祖龙惊。剑术虽未讲，烈士固徇名。美人惜菹醢，骏马空前庭。时危任刺客，才岂当千城。咸阳楚人火，西风汉家营。天意固有在，人事奚由成。故交屠狗辈，痛饮难为情。
唐多令二首
作者：蒋敦复
朝代：清

索性不思量。将愁掷酒乡。怪今宵、酒也凄凉。道是凄凉缘中酒，酒又醒，五更长。莫是怯思量。教愁来梦乡。笑今宵、梦也荒唐。算作荒唐寻好梦，怕不是，那人妆。独抱一弦琴。清风来竹林。但空山、谁与知音。顾影可怜人绝代，问三九，玉梅心。仙梦鬲遥岑。芳蕤何处寻。听绵蛮、还感微禽。西北楼高天万里，倚愁外，碧云深。
唐多令二首·其一
作者：蒋敦复
朝代：清

索性不思量。将愁掷酒乡。怪今宵、酒也凄凉。道是凄凉缘中酒，酒又醒，五更长。莫是怯思量。教愁来梦乡。笑今宵、梦也荒唐。算作荒唐寻好梦，怕不是，那人妆。
唐多令二首·其二
作者：蒋敦复
朝代：清

独抱一弦琴。清风来竹林。但空山、谁与知音。顾影可怜人绝代，问三九，玉梅心。仙梦鬲遥岑。芳蕤何处寻。听绵蛮、还感微禽。西北楼高天万里，倚愁外，碧云深。
四字令
作者：蒋敦复
朝代：清

梅娇晕黄。梨娇靓妆。玉腰婀娜生香。唾绒花绣窗。春情满床。春人一方。莺梭来往垂杨。织愁丝恁忙。
国香慢
作者：蒋敦复
朝代：清

此恨绵绵。祗相思相望，相见相怜。天涯几回肠断，怕诉尊前。我是江湖飘荡，纵欢场、旧恨重牵。杜郎负年少，一榻春愁，鬓影茶烟。佳人原绝代，叹天寒倚竹，火宅生莲。偷来灵药，空误碧海青天。苦劝东风絮酒，祝三春、花命须延。韶芳奈何许，今日啼莺，明日啼鹃。
垂杨
作者：蒋敦复
朝代：清

香眠未觉。正嫩腰困束，女儿娇小。倦倚章台，芳魂偷入阳台悄。祗愁攀折临官道。锁不住、眉心深窈。画眉人、空想风流，况那时年少。休把年华误了。问谁为眼青，余情掺袅。苦恨东风，旧盟惟有莺知晓。唤愁来处和烟扫。奈回首、绿波烟渺。更断肠、金缕江南，春易老。
夜合花
作者：蒋敦复
朝代：清

鸾镜黏红，燕钗贴翠，晚妆重试兰宵。绣帘半揭莲靴，窄步风摇。歌一串嫩莺娇。舞衫轻、还著生绡。酒边低问，谁家玉杵，昨夜蓝桥。缠绵语咽琼箫。奈留君、不住签漏迢迢。花阴月午，梨魂一寸都销。春影怯，梦痕飘。睡先难、难放纤腰。那堪明日，湔裙斗草，女伴偏招。
大酺
作者：蒋敦复
朝代：清
体裁：词

问一重山，两重水，天涯知在何处。春来惯消瘦，尽罗衫宽著，黛眉愁妩。陌上花开，楼头燕过，芳讯玉关通否。无情终不信，把前番已悔，后期还误。记杨柳阴中，封侯人远，白头飞絮。最怜香梦苦。夜来恨、隔断长亭树。漫注念、踏青斗草，寒食清明，画罗裙底城南路。东风卷尘去，任一片、马蹄红雨。奈多病、伤迟暮。相逢须早，纵是倾城颜色，华年那堪细数。
好事近二首
作者：蒋敦复
朝代：清

拆碎枕函看，底事教人无梦。谁费鸳针绣线，把离愁合缝。黄昏无计遣东风，一阵峭寒送。不分今宵酒醒，秪蜡花情重。花影隔墙来，低压阑干红湿。月子纤纤今夜，添一丝凉碧。横斜珠斗转黄昏，银汉淡无色。天上人间何处，忆玉人吹笛。
好事近二首·其一
作者：蒋敦复
朝代：清

拆碎枕函看，底事教人无梦。谁费鸳针绣线，把离愁合缝。黄昏无计遣东风，一阵峭寒送。不分今宵酒醒，秪蜡花情重。
好事近二首·其二
作者：蒋敦复
朝代：清

花影隔墙来，低压阑干红湿。月子纤纤今夜，添一丝凉碧。横斜珠斗转黄昏，银汉淡无色。天上人间何处，忆玉人吹笛。
小桃红
作者：蒋敦复
朝代：清

鸡犬仙家住。可惜刘郎去。长恁年年春，三二月乱红无主。早知人、薄倖似东风，肯轻随飞絮。芳意和谁语。好梦浑难据。天上人间，无情烟水，断肠尘土。怕黄昏滴碎女儿魂，更潇潇暮雨。
小重山
作者：蒋敦复
朝代：清

雾阁云窗瘦玉容。二年芳讯杳、费春工。更无人护绣帘栊。花心搅，蝴蝶满园空。珧瑟怨重重。相思遮不断、梦还通。桃花不似去年红。争禁得，明日又东风。
少年游
作者：蒋敦复
朝代：清

玉肌扶袖怯纤罗。时序掷金梭。不是西风，凉生殿角。心上秋多。宫鞋立尽梧桐影，泪洒海棠坡。羊车过也，月明花落。别院笙歌。
张啸山题诗拙集颇喻鄙人甘苦之旨次韵寄答
作者：蒋敦复
朝代：清

江湖悠悠行路人，乾坤落落一士贫。怀中久灭祢生刺，世上但垫林宗巾。身宫磨蝎屡坎坷，文字相知尚较可。空山玄鹤又逢君，前辈前莲应识我。高谭扪虱四座惊，白发不许头上生。看君著书盈几尺，使酒我自歌花卿。鸢肩火色风尘面，铸铁心肝终不变。东南日出长相思，西北楼高独不见。渐离击筑荆卿歌，相乐相泣当奈何。眼中万古泪常有，天下一石才无多。英雄入道须学问，抑塞岂抱寻常恨。洛阳年少尔何人，放胆文章《过秦论》。
徵招
作者：蒋敦复
朝代：清

一堆艳骨薶荃土，三生绮愁休矣。私语祝东风，把落花扶起。相思题凤纸。谁忍作、海棠哀诔。兰夜如年，玉人多病，断肠天气。犹记。镇恹恹，银灯畔、无言更含凄泪。金缕最飘零，感秋娘身世。琼蕤留小字。早怕与、芳华俱坠。翠鹃苦，冷月昏黄，吊女萝山鬼。
忆旧游
作者：蒋敦复
朝代：清

记金牛湖上，门对青山，画阁停桡。一抹疏奁影，正初三碧夜，第六红桥。垂杨尚有几树，瘦过沈郎腰。恁负了盟鸥，萍花散也，目断春潮。迢遥。故乡住，秪唱到吴娘，暮雨潇潇。相别相思地，算西湖西子，一样魂销。消磨两处风月，残梦话渔樵。待缚个茅庵，闲寻野笠携短瓢。
惜分钗
作者：蒋敦复
朝代：清

瑶窗静。瑶琴冷。盼谁好梦和衣等。细思量。没猜详。想被鹦哥，唤去檀郎。刚。刚。纤腰束，纤娥蹙，兰釭一穗摇寒绿。别时愁。见时休。记起花阴，凉月如钩。羞。羞。
惜分钗
作者：蒋敦复
朝代：清

瑶窗静。瑶琴冷。盼谁好梦和衣等。细思量。没猜详。想被鹦哥，唤去檀郎。刚。纤腰束，纤娥蹙，兰釭一穗摇寒绿。别时愁。见时休。记起花阴，凉月如钩。羞。羞。
抛毬乐
作者：蒋敦复
朝代：清

陌上香车早盼晴。淡云微雨近清明。腰身娇亸欲眠柳，箫语软吹来卖饧。小院伤春燕，花底红情絮不停。
护国寺吊宋万安和尚
作者：蒋敦复
朝代：清

英雄学儒必学佛，天人战胜持定力。英雄为将即为僧，大义了了明心镫。常州城东护国寺，毅魄英风照青史。正气先留不二门，忠臣合祀禅和子。是时南渡势已危，北来万马江中驰。阿师起义誓城守，白日不照天王旗。敌氛不灭师不生，刀头热血金光明。睢阳常山亦人耳，安与君父称无情。藏春散人号佐命，杨琏真伽肆枭獍。法门破坏阿修罗，若辈贪利丧佛性。亦有腰金横玉人，画船歌舞西湖滨。发肤尚爱况性命，高位坐使中原沦。呜呼万安区区一头陀，忠义能与姚公俱。风尘物色苦不到，天下英雄无处无。
换巢鸾凤
作者：蒋敦复
朝代：清

月媚风娇，正人归翠榭，梦度蓝桥。跨鸾欢倚玉，倒凤误吹箫。春情都付与纤腰。沈郎带围，和烟也销。待他日教细认，烛花偷照。愁悄。思渺渺。团扇未凉，时在郎怀抱。不恨天涯，水遥山远，只恨无端芳草。草自青青遍天涯，可怜人向天涯老。单衾寒，细沈沈，莲漏催晓。
捣练子
作者：蒋敦复
朝代：清

江上路，渺秋空。万点蘋花一剪风。玉笛数声人不见，旧家池馆旧帘栊。
探春令
作者：蒋敦复
朝代：清

蝶衣红晒画阑西，引罗窗花气。奈峭风、吹满重楼里。又还是、伤春睡。锦茵狼藉铅华坠。任韶华如醉。算那人不管，鸳衾凤枕，偿了相思泪。
探春慢
作者：蒋敦复
朝代：清

柳翠藏莺，花绯招燕，栌枝摇荡纤玉。湖水湖烟，春人春事，听唱高阳台曲。一碧冥濛影，记斜日、段家桥北。他时重证幽盟，旧游沤鹭应熟。谁信蘋花几簇。更约住、溪山都化新绿。望远蓬蓬，寻烟渺渺，欲采芳愁盈掬。无恙清波在，想酝酿、满湖醽醁。梦剪吴淞，夜船江雨吹竹。
摸鱼儿五首·其三
作者：蒋敦复
朝代：清

买陂塘、旋栽杨柳，柳边长聚鸥鹭。双溪千树村家独，问讯桥名红土。君小住。爱居士、头衔自把清凉署。浮生未误。看风月情怀，烟霞痴痴，高卧此林坞。人间世，第宅王侯几许。夕阳芳草无主。云山四壁堆图画，移取神仙家具。花影度。听弹瘦湘弦，一鹤来微步。柴门日暮。但枯笠寻诗，瘿瓢贳酒，三两素心侣。
摸鱼儿五首·其四
作者：蒋敦复
朝代：清

拂簪裾、草堂归隐，一畦新辟蔬圃。英雄种菜寻常事，只合闭门风雨。君记取。听雁叫、秋空此色苍生误。楚天日暮。但抱瓮人来，忘机息影，相约伴鸥鹭。石城里，多少寓公小住。高斋聊共容与。春云满地浮浮绿，绿上小楼月午。君更募。要一角青山，三百梅花补。扁舟我去。祝供养烟霞，招呼猿鹤，他日待携俎。
无梦令
作者：蒋敦复
朝代：清

春巷愔愔，微雨门外，碧桃花树。浓笑鬲墙，闻人在画堂深处。画堂深处。蓦地一声鹦鹉。
春声碎
作者：蒋敦复
朝代：清

愁望木兰舟，何处拍天烟水。春流不尽，碧桃花片，似女儿情腻。红楼外，丝雨织残，金缕恨、莺梭碎。恹恹正憔悴。想是日高未起。那人薄倖，便索性音书，不须寄。帘卷际。游荡只管天涯，待细问、杨花意。
春霁
作者：蒋敦复
朝代：清

眉样谁描，袛盈盈一水，浅黛无色。惨绿关河，病红池馆，天涯尽换愁碧。斜阳巷陌。絮云飞过空尘迹。记那日、声啭嫩莺，低罨画桥侧。文窗四面，绮阁三层，冷冷清清，做成萧瑟。峭东风、纤腰罢舞，菱花羞旁翠颦泣。一把鬓丝收未得。玉阑干畔，可怜和梦和烟，断肠金缕，更无消息。
昭君怨
作者：蒋敦复
朝代：清

身在胭脂山外，心在琵琶声里。青冢是何人，汉功臣。万里胡天冰雪。千古蛾眉奇绝。有女更仳离。蔡文姬。
昼锦堂
作者：蒋敦复
朝代：清

梦雨敲愁，丝烟织恨，玉人微困芳妍。悄掩菱华云鬓，罢整钗钿。金炉斜熏银麝串，绿窗娇睡翠衫遍。葳蕤锁门似海深，相思欲见何缘。婵娟。应自爱，恁独抱，青琴绝代谁怜。燕燕莺莺来往，小院秋千。锦堂昼永迟鸳绣，春波人远渺鱼笺。琼楼外，争信有情真个，瘦也天天。
最高楼
作者：蒋敦复
朝代：清

神女怨，三十六宫春。暮峡渺行云。青鬟覆额金钗重，红楼吹梦玉箫频。写鸾笺，题凤锦，绘真真。便万语、千言心未毕。纵万转、千回唤肯出。环佩影、拜前身。瑶坛曾注长生箓，琼华合授上元文。草同根，花并蒂，两情亲。
月下笛
作者：蒋敦复
朝代：清

短柳门前，扁舟自远，隔江风雨。盟沤细语。采蘋花寄将去。并刀休剪吴淞水，怕难剪离愁万缕。怅翠泥落尽，朱楼重闭，燕子归路。延伫。相逢处。记绿阴浓遍，画廊鹦鹉。旧时月冷，玉箫声在何许。黄昏读曲双红豆，问头白、词人怨否。岁华晚、酒未醒，今夜又是愁度。
望江南四首
作者：蒋敦复
朝代：清

如皋忆，最忆小门中。丝雨细揩莺背绿，画栏低晒蝶衣红。人语隔墙东。如皋忆。最忆荡春桡。杨柳梦寒波影蘸，蘼芜冢小酒痕浇。斜日过红桥。如皋忆。最忆玉儿家。娇不成歌珠一串，羞难入抱髻双丫。帘底去呼茶。如皋忆，最忆踏青游。蛱蝶欺人飞不去，画罗裙罥牡丹毬。芳草思悠悠。
望江南四首·其一
作者：蒋敦复
朝代：清

如皋忆，最忆小门中。丝雨细揩莺背绿，画栏低晒蝶衣红。人语隔墙东。
望江南四首·其三
作者：蒋敦复
朝代：清

如皋忆。最忆玉儿家。娇不成歌珠一串，羞难入抱髻双丫。帘底去呼茶。
望江南四首·其二
作者：蒋敦复
朝代：清

如皋忆。最忆荡春桡。杨柳梦寒波影蘸，蘼芜冢小酒痕浇。斜日过红桥。
望江南四首·其四
作者：蒋敦复
朝代：清

如皋忆，最忆踏青游。蛱蝶欺人飞不去，画罗裙罥牡丹毬。芳草思悠悠。
杏花天
作者：蒋敦复
朝代：清

不知何物医花病。又昨夜、绿窗风横。莺莺燕燕商量定。只劝子规声静。佳人恨、从来薄命。看狼藉、秋千无影。一春心力天忙甚。嫁了枝头芳杏。
水天远
作者：蒋敦复
朝代：清

白鸥唤我，看一抹湖光如炼。正雪意横空，云容欲冻，冷赋梅花铁研。烽火西南何时息，忽忆得、甘泉传箭。自起舞，船头朔风怒吼，碧琉璃卷。游倦。叹十年心事，商量都遍。恁荡入波心，钓舟一叶，湖水湖烟。不辨前度溪山，数峰夕照古字，曾扪苍藓。无限幽思，茫茫九点黛螺远。
水龙吟
作者：蒋敦复
朝代：清

可怜宵梦无成，酒醒空倚秋灯语。江湖十载，年光一昔，燕鸿来去。帽影围青，衫痕剪碧，峭寒听雨。甚水流花谢，人间天上，尽难着、销魂处。纵使魂销未尽，问潘郎、鬓丝何许。如今又况，飘零不似，少年心绪。怨极愁多，无情有思，几回迟暮。记宝钗楼上，黄昏小病，黯天涯路。
永遇乐
作者：蒋敦复
朝代：清

玉骨冰肌，风鬟雾鬓，蕉萃如许。揉雪如泥，锢花成虐，此恨凭谁诉。深情密意，轻怜重惜，难得相逢歧路。最伤心、遇人不淑，佳人多少黄土。珊珊来也，欢容细认，他日龙宫归去。鸾镜重磨，凤箫再奏，恩爱关儿女。成薄命因缘，颠倒回首，那时酸楚。纵飘零苏卿，海上牧羊更苦。
法曲献仙音
作者：蒋敦复
朝代：清

珠箔飘烟，珧窗阁雾，一片夕阳红浅。麝月香消，犀云妆冷，高楼凤箫声换。甚莺燕，纷来去，芳菲弄春晚。总销黯。忆西园、翠衫银榼，自劝驾、东皇落英飞辇。何处不天涯，奈心远、杨花尤远。休恨杨花，恨霜华、菱镜渐满。把琴丝弹彻，云水玉人湘怨。
浣溪纱十六首
作者：蒋敦复
朝代：清

海月红生夜碧流，花魂扶影下西楼。笛声谁按小梁州。未入梦来先怯别，便为云去也多愁。一丝风挂翠帘钩。豆蔻芳年二八交。懒随阿母刺鸾绡。盈盈做出许多娇。写不成书嗔玉腕，吹难合调怨琼箫。凤鞋新样倩人描。宜笑宜颦浅黛横。女儿心性未分明。避人踪迹怕人轻。花气近身蜂又蝶，春愁对语燕还莺。者般时节那般情。袅娜腰身半不支。恹恹消受落红时。春风八十一胭脂。纤指怕寒收粉笔，小瓶蘸水养花枝。绿窗微雨听弹词。侥幸兰盟不自持。小名生悔被伊知。罗巾教看定情诗。一枕鸳魂嫌梦窄，双头莲蕊怕风吹。夜来珍重臂寒时。斜月西廊素影沈。花深深又柳阴阴。鞋边细认露痕侵。羞赠宜男占草梦，似防结子妒花心。些儿酸处最难禁。宽著春衫瘦可怜。香桃无奈裹红绵。玉肌羞露泥郎眠。雏婢也知调舌语，旁人猜是破瓜年。虚名担误好因缘。簇簇新妆看上头。笑拈蟢子在帘钩。嫁衣亲动剪刀愁。逃学懒归偎妾睡，迷藏偷捉教郎搜。小时提起十分羞。才著销魂已断肠。江南春尽燕辞梁。思量长是不昏黄。画里滕王新蛱蝶，机中卫女旧鸳鸯。钲声二十五声长。手卷珠帘上翠棂。凉蟾微映画罗屏。并肩私语拜双星。薄有秋痕花露白，淡无灯影药炉青。夜凉人去酒初醒。薄病尖寒拥绣衾。香桃瘦骨觉秋深。自家将息又伤心。金锁锁愁愁叠叠，玉钩钩梦梦沈沈。丝风吹冷碧弦琴。对影问声总可怜。筠栊窣地碧如烟。画罗裙子远于天。花气冥冥春寂寂，湘纹袅袅月娟娟。更无人处漾愁偏。圆月相思倚素襟。流萤低扑露华侵。西风摇出暮愁深。翠蝶梦疏描瘦粉，碧鸾天远画秋心。怕羞郎面替沈吟。活色生香未可描。撩人春梦殢人娇。枕边斜亸翠云翘。双影千秋双蛱蝶，一重帘子一声箫。海棠开也最魂销。慧语鹦哥唤画廊。松阴仙鹤下阶忙。一丝风飐绣帘傍。鬓影绿销名士气，乳花红腻女儿香。春愁低压水云凉。绮阁三层枕落霞。珧窗四面拓文纱。断烟零梦剩些些。薄晕脸花红醋醋，淡描眉叶绿茶茶。当时犹说好年华。
浣溪纱十六首·其一
作者：蒋敦复
朝代：清

海月红生夜碧流，花魂扶影下西楼。笛声谁按小梁州。未入梦来先怯别，便为云去也多愁。一丝风挂翠帘钩。
浣溪纱十六首·其七
作者：蒋敦复
朝代：清

宽著春衫瘦可怜。香桃无奈裹红绵。玉肌羞露泥郎眠。雏婢也知调舌语，旁人猜是破瓜年。虚名担误好因缘。
浣溪纱十六首·其三
作者：蒋敦复
朝代：清

宜笑宜颦浅黛横。女儿心性未分明。避人踪迹怕人轻。花气近身蜂又蝶，春愁对语燕还莺。者般时节那般情。
浣溪纱十六首·其九
作者：蒋敦复
朝代：清

才著销魂已断肠。江南春尽燕辞梁。思量长是不昏黄。画里滕王新蛱蝶，机中卫女旧鸳鸯。钲声二十五声长。
浣溪纱十六首·其二
作者：蒋敦复
朝代：清

豆蔻芳年二八交。懒随阿母刺鸾绡。盈盈做出许多娇。写不成书嗔玉腕，吹难合调怨琼箫。凤鞋新样倩人描。
浣溪纱十六首·其五
作者：蒋敦复
朝代：清

侥幸兰盟不自持。小名生悔被伊知。罗巾教看定情诗。一枕鸳魂嫌梦窄，双头莲蕊怕风吹。夜来珍重臂寒时。
浣溪纱十六首·其八
作者：蒋敦复
朝代：清

簇簇新妆看上头。笑拈蟢子在帘钩。嫁衣亲动剪刀愁。逃学懒归偎妾睡，迷藏偷捉教郎搜。小时提起十分羞。
浣溪纱十六首·其六
作者：蒋敦复
朝代：清

斜月西廊素影沈。花深深又柳阴阴。鞋边细认露痕侵。羞赠宜男占草梦，似防结子妒花心。些儿酸处最难禁。
浣溪纱十六首·其十
作者：蒋敦复
朝代：清

手卷珠帘上翠棂。凉蟾微映画罗屏。并肩私语拜双星。薄有秋痕花露白，淡无灯影药炉青。夜凉人去酒初醒。
浣溪纱十六首·其十一
作者：蒋敦复
朝代：清

薄病尖寒拥绣衾。香桃瘦骨觉秋深。自家将息又伤心。金锁锁愁愁叠叠，玉钩钩梦梦沈沈。丝风吹冷碧弦琴。
浣溪纱十六首·其十三
作者：蒋敦复
朝代：清

圆月相思倚素襟。流萤低扑露华侵。西风摇出暮愁深。翠蝶梦疏描瘦粉，碧鸾天远画秋心。怕羞郎面替沈吟。
浣溪纱十六首·其十二
作者：蒋敦复
朝代：清

对影问声总可怜。筠栊窣地碧如烟。画罗裙子远于天。花气冥冥春寂寂，湘纹袅袅月娟娟。更无人处漾愁偏。
浣溪纱十六首·其十五
作者：蒋敦复
朝代：清

慧语鹦哥唤画廊。松阴仙鹤下阶忙。一丝风飐绣帘傍。鬓影绿销名士气，乳花红腻女儿香。春愁低压水云凉。
浣溪纱十六首·其十六
作者：蒋敦复
朝代：清

绮阁三层枕落霞。珧窗四面拓文纱。断烟零梦剩些些。薄晕脸花红醋醋，淡描眉叶绿茶茶。当时犹说好年华。
浣溪纱十六首·其十四
作者：蒋敦复
朝代：清

活色生香未可描。撩人春梦殢人娇。枕边斜亸翠云翘。双影千秋双蛱蝶，一重帘子一声箫。海棠开也最魂销。
浣溪纱十六首·其四
作者：蒋敦复
朝代：清

袅娜腰身半不支。恹恹消受落红时。春风八十一胭脂。纤指怕寒收粉笔，小瓶蘸水养花枝。绿窗微雨听弹词。
添字采桑子
作者：蒋敦复
朝代：清

迷金醉纸销魂地，有个人人。有个人人。独自伤春。菱镜满啼痕。熏篝冷逼愁时候，丝雨黄昏。丝雨黄昏。谁与温存。花落旧朱门。
清平乐
作者：蒋敦复
朝代：清

销魂名字，十五芳年纪。近日愁春知醒未，未嫁许多情味。小鬟低劝金卮，春风沈醉休辞。浇取一双红豆，碧桃花底相思。
满江红
作者：蒋敦复
朝代：清

第一江山，吊千古、英雄陈迹。凭阑处、秣陵秋远，广陵涛碧。杯酒尚关天下事，笑谭早定风云策。想当年、高会此孙刘，都人杰。瓜步垒，京口驿。天堑险，分南北。倚危楼一角，下临绝壁。木叶横飞风雨至。剑花起舞鱼龙出。听大江、东去唱坡仙，铜琶裂。
烛影摇红
作者：蒋敦复
朝代：清

白发青尊，两朝旧恨谁能忆。聪明儿女最伤心，拥髻悲遥夕。萝屋昏釭四壁。翠衫扶、纤蛾怨抑。舞休歌歇，酒冷香销，凄然而泣。卅载沧桑，夜深秘事谭宫掖。赵家姊妹总承恩，日影昭阳惜。红粉江山浪掷。老柔乡、脂妖荡魄。繁华一霎，天上人间，空成陈迹。
燕归梁
作者：蒋敦复
朝代：清

尽日东风惹绿杨。莺老愁乡。小红楼外又斜阳。看只有，燕归梁。双飞双宿浑闲事，曾寄语，可思量。天涯衔得柳花狂。衔不住，那人肠。
独行海上作歌告哀言之无罪惜当事者终竟不闻也
作者：蒋敦复
朝代：清

读书必读尚父韬，结交须结扶风豪。崎岖天地不得意，冷落人间一宝刀。我行出门数千里，落落阴相天下士。开口谈兵笑我狂，塞默胸中负深耻。拔剑四顾心茫茫，斗血海风吹不凉。军门长揖献奇策，竟受谣诼蛾眉伤。呜呼男儿生死本度外，何人报国心肝在？君父如天忍面欺，廉耻扫地甘身败。债帅威轻令不行，前车辙覆今能再。客将连营意太骄，乡兵入市市人号。亚夫军中但坚卧，高克河上徒逍遥。老成孤立办一死，未顾国体轻鸿毛。居民一日屡骇窜，连天妖火惊飞涛。惜哉吾谋竟不用，坐视安用藏蓬蒿。忧以思，歌且谣，但见大海之水东南日夜流滔滔。
玲珑四犯
作者：蒋敦复
朝代：清

客鬓渐丝，梅花应笑，伤春人瘦如许。无憀身四海，有恨心千古。登临仲宣罢赋。望湘云、渺然湘浦。西北楼高，东南日出，谁识此情苦。悠悠眼看行路。傍双飞燕子，王谢门户。柳绵莺思窄，花落鹃声去。十年一剑飘零矣，叹落花、风尘孤旅。待寻得，盟鸥共、江湖倦旅。
瑶华
作者：蒋敦复
朝代：清

香销酒力，灯剪秋心，把瑶华重读。佳人清怨，金雁语、纤手七条寒玉。蘼芜采采，想日暮、空山芳躅。记梦痕如水愁多，烟外岫蛾凝绿。中年我已销魂，正窈窕无言。罗袖吹竹。凌波步小，仙佩响、谁在红阑千曲。洞箫按罢，算只有、双鬟能续。正月明瘦影横斜，今夜翠禽啼足。
瑶台第一层
作者：蒋敦复
朝代：清

万古销魂愁易老，三秋桂梦飘。高寒绛阙，天空眇眇，海碧迢迢。几番圆又缺，赚几番、玉瘁花蕉。试回首、奈霓裳歌断，银汉墙高。应教。庄严七宝，水精云母匠心雕。山河小影，星辰昨夜，风露中宵。上梁文早就，愿大千、遍满休凹。倚琼箫。看素娥欲下，广袖纷招。
生查子
作者：蒋敦复
朝代：清

伤春愁见花，教放帘栊下。只是懒梳头，鹦鹉将人骂。远山眉黛多，新样偏难画。守住臂腕砂，玉骨刚盈把。
百字令·经阮嗣宗墓下作
作者：蒋敦复
朝代：清
体裁：词

一堆黄土，劝卿休白眼，我来浇酒。痛哭平生才子泪，此泪除卿安有。我亦当年，最伤心者，肯落千秋后。风流尽矣，青山今日回首。
多少典午衣冠，禅文九锡，人世何鸡狗。党籍遗风高士传，玉骨棱棱不朽。龙性难驯，鸿飞已冥，以酒全其寿。茫茫万古，醉魂知尚醒否？
相见欢
作者：蒋敦复
朝代：清

斜阳欲下朱楼。荡帘钩。时节落花人病，又悲秋。佳期断。芳心乱。迸离愁。今夜月明飞梦玉关头。
眉妩
作者：蒋敦复
朝代：清

又光风转蕙，暖水生蘋，春意满南浦。一片销魂地，斜阳澹，青青千里何许。绿芜细雨。把翠泥、平野重补。隔杨柳、望不分明里，连天远云树。欲问王孙前度。怅画楼人去，遮断归路。薶玉春山外，红根小、香坟三尺深护，拔心最苦。化泪痕、斑染荃土。莫蝴蝶飞来，烟梦乱壤群舞。